Mireia Zarate: “Estatuko Gobernu Zentralarekin adostutako akordioak bermatzen du Euskadiren interesak Estatuko Aurrekontu Orokorretan jasotzea”\nEBBko idazkari andreak uste du Otegi ez dela oso “sinesgarri” agertzen Estatuko Kontuei emandako babesa euskal errepublikarako urratsa dela esaten duenean. “Hala balitz, nik Ezker Abertzaleari galdetuko nioke azken 40 urteotan zer egiten aritu ote den”\nMireia Zarate Euzkadi Buru Batzarreko idazkariak gaur baieztatu du EAJ-PNVk Estatuko Aurrekontu Orokorren negoziaketan “bermatu nahi izan duela” “Euskadiren eta euskal herritarren interesak aurrekontu horietan islatuta eta jasota egon daitezela”, talde jeltzaleak lortutako askotariko akordioetan egiaztatu den zerbait. Zaratek horien artean nabarmendu ditu Makina-Erremintaren Renove Plana (50 milioi euro),dieselaren hobariak ( 400 milioi) “Euskadin milaka lanpostu ez galtzea ekarriko dutenak”, Loiolako kuartelak kokatuta dauden lurren besterentzea, inbertsioak Forondako aireportuan eta B+G esparruan, Zorrotzan trenbideak lurpetik eramatea,… eta Gobernu zentralak hitzeman dituen beste hainbat azpiegitura eta inbertsio. “Pozik gaude”, esan du. Bilboko Herri Irratiari emaniko elkarrizketan, Zaratek nabarmendu nahi izan du Gobernu zentralak eta gainerako erakundeek Aurrekontuak onartuta izateak daukan garrantzia, bereziki mundu mailako pandemia egoera honetan. “Estatuko Aurrekontu Oroko hauek bermatu behar dituzte gizarte zerbitzu guztiak eta koronabirusak eragin duen krisiari erantzuna ematea”, baieztatu du ordezkari jeltzaleak.\nHalaber,EBBko idazkari andreak argi utzi nahi izan du EAJ-PNVk Madrilen ez duela “inolako auzirik” EH Bildurekin eta, izan ere, “oso albiste ona” da koalizioak estrategia aldatu izana. “Albiste ona da euskal gizartearentzat Bilduk bide berri batetik joatea erabaki izana. Ezker Abertzaleak orain arteko norabidea aldatzea erabaki du ,EAJk azken urteotan guztiotan ibili duen bidea abalatuz”, baieztatu du. Arnaldo Otegik atzo EH Bilduk Estatuko Kontuak babestearekin euskal errepublikarako lehen urratsa eman duela esanez egin zituen adierazpenez galdetuta, Zaratek ez ditu sinesgarri jo. Eta, hausnarketa bat partekatu du “Horrek benetan errepublikara hurbiltzea ekarriko balu, nik Ezker Abertzaleari galdetuko nioke azken urteotan guztiotan zer egiten aritu ote den”.\nZaratek era berean deitoratu duenez Bilduk “Espainiako alderdiekin” negoziatzeko borondate argia erakusten duen arren, ez du jarrera bera erakusten Euskadiko Aurrekontuak negoziatzeko orduan. “Erantzukizuna eta koherentzia erakutsi nahi badu, are gehiago oraingoa moduko osasun krisian eta pandemian, Euskadin izango du aukera paregabea” aurrekontuen negoziaketan. Ildo beretik, EBBko idazlariak Ezker Abertzaleari eskatu dio EAEn EAJ-PNVrekin daukan “auzia” bertan behera uztea eta Eusko Jaurlaritzaren kontuak babestea “bere interes propioak baino, euskal hiritargoaren interesak balioetsiz”.


Euskaltzaindiaren jarduna «modu entretenigarrian» jaso dute komiki formatuan | El Diario Vasco\nCulturasEuskaltzaindiaren jarduna «modu entretenigarrian» jaso dute komiki formatuan\nEuskaltzaindiaren jarduna «modu entretenigarrian» jaso dute komiki formatuan\n72 orrialde ditu guztira, azal gogorra, koloretan argitaratu da eta lau ataletan banatuta dago / Euskaltzaindia\nJuan Luis Zabala kazetari eta idazleak idatzi du komikiaren gidoia eta Amaia Ballesterosenak dira irudiak\nDVDonostia Jueves, 26 septiembre 2019, 16:21\nNoticias Taldeak 'Euskaltzaindia, euskararen 100 urteko laguna' komikia aurkeztu du, ostegun honetan, Akademiaren Bilboko egoitzan. Juan Luis Zabala kazetari eta idazleak idatzi du komikiaren gidoia eta Amaia Ballesterosenak dira irudiak, eta «modu entretenigarrian» jaso dute Euskaltzaindiaren jarduna. Komunikazio taldeak Eroskiren babesarekin argitaratu du liburua.\nIñaki Alzaga Noticias Taldeko zuzendari nagusiak, Jose Antonio Yela Eroskiko Kanpo Harremanetarako zuzendariak, Juan Luis Zabalak, Amaia Ballesterosek eta Andres Urrutia euskaltzainburuak parte hartu dute komikiaren aurkezpenean.\nKomikiak 72 orrialde ditu guztira, azal gogorra, koloretan argitaratu da eta lau ataletan banatuta dago. Halaber, argitalpenaren arduradunek adierazi dute paper ekologikoa erabili dela prozesu guztian: «Honen bidez, ingurumena zaintzeko konpromisoa erakutsi nahi izan dugu».\n«Ezustean hartu ninduen Andres Urrutiak egindako proposamenak, baina berehala onartu nuen, lan interesgarria izango zela iritzita», esan du Zabalak. Prozesuaren zailtasunak ere azpimarratu ditu: «Mamiari uko egin gabe, Euskaltzaindiaren historia ahalik eta modurik atsegin eta entretenigarrienean kontatzen saiatu naiz, Amaia Ballesterosen laguntzarekin. Gidoia lantzen ere lagundu dit Amaiak. Zailena izan da kontaketari bizitasuna ematea eszena eta pertsonaien arteko solasaldi zehatzen bidez, kontaketa orokorrari muzin egin gabe».\nIdazle azkoitiarrak aitortu du Euskaltzaindiaren iraganeko irudia aldatzen saiatu dela. Bere hitzetan, «euskaldun askok Euskaltzaindia erakunde zaharkitutzat dute eta, lausoa bada ere, beldur moduko bat diotela iruditzen zait, hiztunak epaitu eta zigortzeko sortutako erakundea balitz bezala. Komikiak ikuspegi hori aldatzen laguntzea gustatuko litzaidake, erakutsiz Euskaltzaindia euskaldunoi laguntzeko sortua dela eta horretan ahalegintzen dela».\nAmaia Ballesteros irudigileak zazpi hilabete behar izan ditu gidoia moldatu eta irudiak marrazteko. «Juan Luis eta biok saiatu gara Euskaltzaindiaren historia komikiaren hizkuntzara moldatzen, ukitu futurista bat emanez, 'Blade Runner'-en antzera», azaldu du.\nJuan Luisekin «oso ondo» konpondu dela esan du Ballesterosek, eta komikia nolakoa den azaldu nahi izan du: «Nire marrazkiak eta ilustrazioak oso koloretsuak dira. Bizi pixka bat eman behar zitzaion komiki honi, eta ez da beti erraza izan. Batzuetan pertsonaia asko irudikatu behar nituen batera espazio txiki batean, beste batzuetan ez neukan pertsonaien argazkirik, eta irudimena erabili behar izan dut. Hara, bitxikeria bat: XX. mendeko hasierako argazki guztiak zuri-beltzekoak ziren, eta ia komikiaren bukaeran enteratu nintzen Azkue ilegorria zela!».\n«Lan garrantzitsua izan da, gozatzekoa, eta gainera asko ikasi dut. Ohore handia izan da niretzat maite dudan hizkuntzaren akademiaren historia marraztea», gaineratu du Ballesterosek.\nGorputza eman bertsoari Laetitia Casta: «Toda mi carrera se ha basado en la solidaridad femenina»


Iruñeko Udalaren aurrekontuen aurreproiektuak, 2021. urterako, 231,4 milioi eurora igo ditu gastuak, aurtengo kontuen hasierako luzapena baino % 18 gehiago | Ayuntamiento de Pamplona\nIruñeko Udalaren aurrekontuen aurreproiektuak, 2021. urterako, 231,4 milioi eurora igo ditu gastuak, aurtengo kontuen hasierako luzapena baino % 18 gehiago\nAurrekontuak berriz ere luzatzeak gutxienez 8,8 milioi euroko galera ekarriko luke, bai eta atzerapena ere COVID garaian ekonomia berpizteko neurri eta inbertsioetan\nIruñeko Udalaren 2021eko aurrekontuaren aurreproiektua COVID-19ak sortutako egungo egoerak markatua dator. Gastu-muga 231,4 milioi eurora iritsi da, urte honetarako hasiera batean luzatutako aurrekontua (188 milioi) baino % 18,8 gehiago. Alde hori osatzen duten 43 milioi horiek osoko bilkuretan berreskuratu beharko lirateke, aurrekontu-aldaketen bidez, eta horrek berezko atzerapena ekarriko luke neurriak hartu, laguntzak eman edo hiria berpizteko proiektuak betetzerakoan.\nBaina, 43 milioi euro horietatik gutxienez 8,8 galduko lirateke behin betiko inbertsio gisara. Aurrekontua berriz ere luzatuz gero, 8,8 milioi horiek, kontu luzatuen hiru urteetako (2018-2019-2020) diru-sarrera arrunten gehikuntzari dagozkionak, ezin izanen lirateke lotu gastu eta inbertsioen partidei, kontu luzatuak ‘itxita’ daudelako jada 2018ko eszenatokiarekin bat. Aurrekontu onetsi berri batek –gehi Udalaren ekonomia onbideratua eta pandemia dela-bide inbertitzeko ahalmena mugatzen zuen gastu-araua bertan behera geratu izana– 30 milioi euro bitarte ekarriko lituzke, inbertsioetan erabil litezkeenak.\nEnrique Maya Iruñeko alkateak eta María Echávarri Gizarte Zerbitzuetako zinegotzi ordezkariak aurkeztu dituzte gaur goizean Udalaren 2021eko aurrekontuen aurreproiektuaren ildo nagusiak. Aurrekontuaren 231,4 milioi euroak honela xehekatzen dira: 193,4 milioi gastu arruntean eta udal-alorren kudeaketari lotutako funtzionamendu-gastuetan; 8 milioi, interesetan, maileguen amortizazioan eta aurrerakinetan, eta 30 milioi, inbertsioetan. Beste luzapen bat izanez gero, aurrekontua hasiera batean 188 milioi eurora murriztuko litzateke (180 alorren kudeaketari dagozkio, eta 8, interesei eta amortizazioei). Maiatz aldean, behin 2020. urteko ekitaldia itxi eta kontuetan diruzaintzako geldikinak gehituta, kalkulatzen da aurrekontua 15 milioi euroan handitu litekeela, bai onetsiz bai luzatuz gero; milioi horiek inbertsioetan eta gastu arruntetan erabiliko lirateke. Udalaren aurrekontua handitu liteke orduan eta 246,4 milioi eurora iritsi, edo 203ra aurrekontua luzatuz gero.\nIruñeko alkateak azpimarratu du zer garrantzia duen hurrengo urterako aurrekontua onesteak, eta udal-taldeei arduraz jokatzeko eskatu die. “Aurtengo urtea ezberdina da eta bestelako beharrak ditu aurreko edozein urtetako ekitaldien aldean. Eta horregatik, hain zuzen, ez onestearen ondorioak eta aurrekontu luzatuaz lan egin behar izatea askoz ere larriagoak dira aurreko egoeretan baino”. Orain negoziazio-prozesu bat zabaltzen da nagusiki inbertsio-proposamenen inguruan, eta horri buru emateko Tokiko Gobernu Batzarrak aurrekontuaren proiektua onetsiko du, zeina Lehendakaritza Batzordean azaldu ondoren Osoko Bilkurara eramanen baita hura eztabaidatu eta onesteko edo ez.\nPandemiaren eraginak udal-kontuetan\nAurrekontuen luzapenak berekin ekarriko luke baliabide gutxiago edukitzea pandemiak sortutako aparteko gastuei aurre egiteko; Iruñeko Udalak egindako kalkuluen arabera, gastu horiek hurrengo urtean 2 milioi euro joko dituzte. Gastu horiek barne hartzen dituzte NBE sanitarioak erostea, ikastetxeetako garbiketa-lan bereziak, larrialdi-egoeretan dauden pertsonen arta, menpekotasun egoeran dauden zaharren arta, hilerriko funtzionamendu-gastuak eta garapen ekonomikoa zein kulturala berraktibatzeko partidak.\nGainera, kontuan hatu behar da zein izan den 2020ko eszenatokia, pandemiaren ondorioz jaitsi egin baitira Udalaren diru-sarrerak, eta defizita handitu, zeina 10 milioi euroan kuantifikatu baita. Horri gehitu behar zaio Udalaren Osoko Bilkurak hasiera batez onetsitako ordenantza fiskalen eta prezio publikoak erregulatzen dituzten arauen proiektua, non jasotzen baita 2021eko zergak eta tasak izoztuko direla eta zenbait tasa ezabatuko direla, hala nola bide publikoko terrazena, horrek dakarren diru-sarreren murriztapenarekin.\n% 44,2 gizarte-gastuetarako\nGastu-araua bertan behera uzteak –inbertsioak egiteko ahalmena handitzen da horrela– ez du esan nahi ez direla kontuan hartuko egonkortasun ekonomikoko irizpideak, eta berez horiek aplikatzen jarraituko da, besteak beste, aurrekontuen oreka, zorraren jasangarritasuna edo diru-bilketaren oreka. Horiek horrela, 2021eko aurrekontuen aurreproiektuak lehentasuna ematen die gizarte-gastuei, izan ere, udal-aurrekontuan alorrei dagozkien 193,4 milioietatik % 44,2 (85,5 milioi) horretan erabiliko dira. Gastu horietan sartzen dira, esaterako, etxez etxeko laguntza, familiendako laguntzak, talde zaurgarrietarako arta edo haur-eskolen jarduna.\nAurrekontu-aurreikuspenen arabera, % 22,5 (43,5 milioi) erabiliko dira hiri-kontserbazioan, altzarien eta bide publikoaren mantentze-lanetan, bide-garbiketan eta hirigintza- zein birgaitze-garapeneko jarduketetan. Herritarren segurtasunean baliabideen 17,6 (34,2 milioi) erabiliko dira. Kultura eta Berdintasuneko zein Merkataritza eta Turismoko alorretan, bestalde, % 8,4 (16,2 milioi) erabiliko dira, eta bestelako jarduketek, programek eta gastuek gainerako % 7,1a (13,8 milioi) eginen dute.\nPandemiari aurre egiteko jarduketetan egindako gastuez gain, zenbait zerbitzu handituko dira, hala nola, eremu urdina hedatzea, udal-administrazioan digitalizazioa sustatzea, zeharkakotasuna indartzea berdintasun-politiketan, energia-trantsizio eta mugikortasuneko gaietan, eta lankidetza bideratzea entitate eta elkarteekin, hiriko kultur programak eta proiektuak indartzeko.\nHeldu den urteko aurrekontuaren aurreproiektu honek inbertsio-proposamen bat egiten du, eta hura zabalik dago udal-taldeekin negoziatzeko. Honako inbertsio hauek egitea aurreikusten da: 2,2 milioi euro, Arantzadiko parkearen 2. eta 3. faseetan; 1,7 milioi, Txantreako hegoaldeko parkean; 1,3 milioi, Sadar ibaiaren hobekuntza hidraulikoan, eta 800.000 euro, Trinitariosko oinezko-loturan eta igogailuan. Halaber, 1,8 milioi auzo zaurgarrietan birgaitze-lanak diruz laguntzera bideratuko dira, eta 775.000 euro, energia-eraginkortasuneko eta inguratzaile-termikoetako obretan laguntzak ematera.\nInbertsio-proposamenak beste zenbait proiektu ere jasotzen ditu, hala nola, 2,5 milioi Lezkairuko haur-eskolan; 1,1 milioi, beste haur-eskoletan berrikuntza-lanak egiteko; 850.000 euro, ikastetxe publikoetako obra-plan batean; 677.000 euro kiroldegietan berrikuntza-lanak egiteko; 916.000 euro San Pedro multzoko etxebizitzak birgaitzeko, eta 300.000 euro Civivox berri batean – Ziga museoan. Halaber, mugikortasun-jarduketak egiten jarraituko da, 1,1 milioi jotzen duen partida baten bidez. 972.000 euro Manuel de Falla kalea eta haren ingurua berrurbanizatzeko lirateke; 633.000 euro, Sanduzelaiko patinodromoaren proiekturako; 350.000, Oskoz multzoa berrurbanizatzeko; 470.000, Navas de Tolosa etorbideko hirugarren faserako; 175.000, San Domingoko baratzeetako aparkalekuaren proiekturako, eta 500.000, hilerrirako.\nBide publikoan obrak egiteko 2,5 milioi erabiliko dira, Ansoleaga eta San Frantzisko kaleak berrurbanizatzeko proiektuetan, Basotxoa kalea oinezkoendako bihurtze-lanetan, San Domingoko aldapako ezpondan eta kaleetako asfaltatze-lanetan. 660.000 euro udal-eraikinetan jarduketak egiteko aurreikusita daude; 525.000, hiri-jolasak eta -gimnasioak berritzeko; 500.000, Labriteko pasabiderako, eta 370.000 euro, LED argiztapenaren aldeko apustuari eusteko, hiriko parkeetan luminariak aldatuta.\n888.000 milioi euro inbertituko dira zirkulazioa arintzeko, kuxin berlindarrak, abiadura moteltzeko gailuak, radar-kabinak edo abiaduraren neurgailuak instalatuta. Beste 813.000 euro oinezkoen pasabideetako segurtasuna hobetzera bideratuko dira (ikusgaitasuna hobetzea, hiri-garraiorako nasak, oinezkoen pasabide berriak, espaloiak aurreratzea...). Indartu nahi da, baita ere, disuasio-aparkalekuetako segurtasuna, 470.000 euroren bidez, eta semaforo-instalazioetan 200.000 euro inbertitu.\nHorri guztiari beste kontzeptu batzuetarako bi partida gehitu behar zaizkio, hala nola digitalizazioa eta aplikazioen nahiz ekipamenduen garapen teknologikoa (1,1 miloi euro), Gizarte Enpleguko programetako inbertsioak eta Lantegi Eskolakoak (400.000 euro) edo garapenaren aldeko lankidetzakoak, non, besteak beste, aurrekontuaren % 0,8 inbertituko baita.


Auzoa digitalizatu | Imanol Lasa Zeberioren bloga\nGure etxeetako balkoiak, herri enparantzak izan diren horiek, itxi ditugunean eta kalera jaitsi garenean berriro, gure auzoa goibel ikusi dugu, bizitzarik gabe, erdi hilda. Sareetan ibiltzeko hobetutako trebeziak badirudi herri sareak ahultzearen ordainetan izan dela. Gure aurrekoek ez zuten ez facebooken, ezta instagramen ere, inongo perfilik irekita, giza sareak zituzten ondo indartuta, sustraituta, eta ederki asko bazekiten non aurki zezaketen familia medikua gaixotuz gero, zapatak zaharrak konponduko zizkion pertsona edota galtza berrietan egindako zuloa berriro ere josiko zion auzokidea. Haientzat sareen garrantzia ez zen zenbat jarraitzaile zuten, baizik eta zenbat adiskide zuten beraien egunerokoan bidelagun.\nHerriko auzoek izan dute berezko pertsonalitatea, batzuek festa erraldoiak antolatzen; besteak, ordea, kirol txapelketak prestatzen. Ondo bereizten genuen herri bakoitzean auzoaren izaera, nor zein auzotakoa zen. Saltokiak, etxeko txikiak jolasteko guneak, aiton-amonentzat elkartzeko plazak eta abar, denak dira gutako bakoitzaren bizi kalitatea hobetzeko auzo beharrak. Horiek digitalizatu behar ditugu orain. Balkoian ezagutu genuen bizilagun horrekin edota inoiz sartzen ez ginen denda horretan. Oraingo hizkuntz kodeak erabiliz, zentzuz eta konpromisoz. Auzoak dira gure etorkizuneko arnas guneak , eta horien garapena azkartu egin behar dugu. Gipuzkoan azken baserriraino ari gara zuntz optikoa eramaten haiek ere besteek adinako aukera izan dezaten. Dutenari eusteko eta datorrenari heltzeko. Etorkizuneko sareak, hortaz, ez dira zuntz optikoan bakarrik elkartuko, elkarrekin ibiliko dira auzoetako kaleetan, etxeetan eta mendiko baserrietan.


'Panpina' antzezlana eskainiko dute igandean, Matadeixen - Azkoitia - Maxixatzen.eus\n'Panpina' antzezlana eskainiko dute igandean, Matadeixen\nMaxixatzen.eus 2020-03-10 09:24\nErika Olaizola antzezlea. (Argazkia: Panpina)\nMatadeixek antolatutako Antzerki Jardunaldien bigarren emanaldia izango da datorren igandekoa.\nDatorren igandean, martxoak 15, Erika Olaizola eta Leire Arenas azpeitiarrek iaz estreinatu zuten Panpina antzezlana zuzenean ikusteko aukera izango da Matadeixen, 19:00etan. Azpeitiko XXXVII. Euskal Antzerki Topaketetan taularatu zuten lehen aldiz obra.\nMatadeixeko IX. Antzerki Jardunaldiak otsailaren hasieran hasi ziren Fanny Girauden Juntos antzezlanarekin; orain, Panpina antzezlanaren txanda da, eta honela dio lanaren sinopsiak: "Iritsi da mundu guztiari egia esateko momentua" dio Panpina antzezlanaren sinopsiak. "Gaur, lehen aldiz, Erika Rooibosek maitasuna egingo du bere itzalarekin", jarraitzen du.\nErika Rooibosen azalean sartuko da Erika Olaizola, eta zuzendariak aldamenean izango ditu obraren sormen prozesuan irudiaz eta planteamendu espazialaz arduratu den Leire Arenas eta kanpo begiradaz nahiz dramaturgiaz arduratu den Oier Guillan. Sortzaileek hilabeteak pasa zituzten Panpina sortzen, baina izatez, 2014. urtean hasi zen guztia.\nMaxixatzenek, Matadeixeren laguntzarekin, bi bazkiderentzako bina sarrera zozkatuko ditu igandeko antzezlana zuzenean ikusteko. Zozketan parte hartzeko honako galdera hau asmatu beharko da:\nZein kolektibo sortu zuen Erika Olaizolak 2014. urtean?\nBidali erantzuna maxixatzen@maxixatzen.eus helbide elektronikora, martxoak 13, ostirala, baino lehen. Asmatzaileon artean zozketa egingo da, eta ostiralean bertan jakinaraziko da webgunean.


AutoCADekin marrazkiak antolatzea - 5 atala - Orrialdea 8 - Geofumadas\n24.3 Kanpo erreferentziak kudeatzea\nMarrazkiak kanpoko erreferentzi ugari ditu eta, aldi berean, hainbat geruza eta elementu desberdinek, kontrolak konplexuak izan daitezke. Kasu askotan, gainera, marrazki bat kanpoko erreferentzia erabiltzen dugun daiteke diseinu beste nonbait alderatuz helburuetarako, baina behin erkatu ez du zentzurik pantailan erreferentzia mantentzeko denbora jakin bat. Gogoratu kanpoko erreferentziak ez dituzula denbora errebisatzen kontsumitzen pantailan, baina aldi berean epeak iraungitzen ez dituen elementuak ere bete ditzakezu. Kanpoko erreferentzietan oinarritzen den ideia kontuan hartuta, lanean etengabe eskatzen ez diren erreferentziak izan behar dira. Horrela errazago deskargatu daiteke (edo berriro kargatzen da, kasuetan izan ezik) edo marrazkitik ezabatu ere egin behar da. Lan horiei eta besteei, Autocad-ek kanpoko erreferentziak kudeatzeko balio duen elkarrizketa-koadroa barne hartzen du. Dagokion komandoa Refx da.\nBestalde, oso litekeena da diseinu proiektua amaitutakoan, Autocad fitxategi bakar batean integratuta egotea, kanpoko erreferentziak azken marrazkiaren zati intrintseko bat eginez, bloke bat balitz bezala. Horrek sarearen editatzen edo ezabatzen duen arriskua saihesten du. Marrazkiaren kanpo erreferentzia bateratzeko, aurreko menuan ikusi dugun testuinguru menuaren dagokion aukera erabiltzen dugu.\nBi aukeren arteko aldea erreferentziako objektuak uneko marrazkian integratuko den modua da. guztiak erreferentzia blokeak, geruzak, testu estiloak, aldiz, SCP eta bestelako objektuak izendatu dituzten bi kasuetan dituzten integratuta. Aukeratzen bagenu Erregistratu baduzu, objektu horien izena erreferentzia fitxategiaren izena izango da. Txertatzen badugu, fitxategiaren izena desagertu egiten da objektuaren izena bakarrik utziz. Arriskua da, uneko marrazketa duten geruzak, blokeak edo testu estiloak, besteak beste, deiak bera, dituen definizio horiek erreferentzia lotu duten desagertuko (uneko marrazketa lehentasuna du erreferentzia gisa baino gehiago).\nBadirudi, ordenaren printzipio baten arabera, erabiltzaileek beti aukeratu behar dutela Join Join baino gehiagok, nahiz eta bakoitzak hartzen duen lan metodoren araberakoa.\nAzkenik, beste kasu, hala ere, dagokionean, ez da erantsi kanpoko erreferentzia erabat, baina eraiki eta batu gure egungo bere testu estiloak marrazketa, blokeak dauzkaten, kobratuko mota eta baita bere geruza batzuk izango dira dena eta bere parametroak dagoeneko prestatuak.\nBaliabide kanpoko erreferentzia bat duten banakako baliabideak aprobetxatzeko, Unirx komandoa erabiltzen dugu, elkarrizketa-koadroan agertzen den erreferentzia-objektu zerrenda sailkatu bat aurkezten du, uneko marrazkiekin batzeko. Prozedura argi dago: egin klik nahi duzun objektuan eta egin klik Gehitu botoian.\nObjektua uneko marrazkira atxikita dagoenean, ez da gehiago axola erreferentzia ezabatzen bada, marrazkiaren parekoa delako.


Hasiera Zerbitzuak Segurtasun Auditoretzak Intrusio Testa\nEz da auditoria batean bide guztiak aztertuz egin daiteken bezain saiakera sakon eta zehatza. Intrusio test batean informazio sisteman sartu eta ahalik eta gehien eskalatzeko (ahalik eta baimen gehien lortu) sakera bat egiten da. Intrusio testari esker kanpoko erasoei aurrea hartu ahalko diezu informazio sistemen babes eta fidakortasun handiagoa lortzeaz gain beraien segurtasun maila proban jartzen baitu.\nZure enpresako sistemak ebaluatu itzazu\nIntrusio testak zure sistemaren evaluazio oso bat eskeiniko dizu eta informazio sistematako elementu desberdinen segurtasun egoeraren ezagutza hobea lortzea ahalbidetuko dizu.\nZure enpresako segurtasun informatikoa sendotu ezazu\nIntrusio testarekin ez dira bakarrik zure sistemaren urrakortasunak aurkituko, emaitzekin zure sistematan autorizatu gabeko sarrera batek eduki ditzaken ondoriak erakutsi ahalko dizkizugu eta bilatutako arazoak konpondu ahallko dizkizugu.


Iaz egin zen lantegian parte hartu zuen taldea: ezker-eskuin: Henar Chico, Goisalde Jausoro, Gloria Lejardi, Aitzol Azurtza, Anita Anacabe, Mikel Oteiza, Itxaso Kaiero, Bernadette Leonis, Izaskun Kortazar eta Ibon Izurieta\nIpar Ameriketako euskal etxeetan euskara irakaskuntza aurrera egiten ari da, emeki-emeki, NABO federazioak, HABEk eta tokian tokiko irakasleek egiten duten ahaleginari esker. Asteburu honetan, AEBetako zenbait euskara irakasle lantegia egiten ari dira Boisen; helburua esperientziak trukatzea eta klaseak ahalik eta dinamikoen eta eraginkorren egiten ikastea da. Lantegiaren laugarren edizioa da aurtengoa eta bertan, besteak beste, NABOko euskara koordinatzaile Izaskun Kortazarrek aurreko 4 urteetan (2008-2011) egindako lana berrikusiko du eta lortutako helburuak baloratuko ditu.\nBoise, AEB. NABOko Euskara koordinatzaileak, Izaskun Kortazarrek, asteburuan Boisen egiten ari den euskara lantegiaren berri eman digu. Lantegia gaur bertan hasiko da, irakasleentzako harrera afari batekin. "Irakasleak gaur gauean elkartuko dira afaltzeko, elkar ezagutzeko eta euskal kantak abesteko. Aurten irakasle berri asko daude eta aukera polita izango da denok elkar ezagutzeko", dio Kortazarrek.\nLarunbatean, lan saioa egingo dute Boiseko Euskal Museoan. Bertan Kortazarrek aurreko 4 urteetan egindako lana berrikusiko du eta lortutako helburuak baloratuko ditu. Datozen lau urteetako helburuak azalduko ditu ere eta helburu horiek lortzeko emango diren pausuak adostuko dira irakasleen artean. Horrez gain, klaseak nola prestatu, orekatu eta nola hobetu ere landuko da bileran.\nBazkalorduan atseden hartuko dute irakasleek eta Basque Marketen euskal pintxoak dastatu ahal izango dituzte.\nIkastaro honetan irakasleak BSUko euskara irakaslea den Nere Lete eta NABOko Euskara Koordinatzailearen laguntzailea den Itxaso Cayero izango dira. "Nere Letek euskara klaseak helduei emateko teknikak eta teknologiaren erabilera azalduko du arratsaldean. Bitartean, Itxasok umeen irakasleak direnentzako dinamikak azalduko ditu. Oso ikastaro praktikoa izango da ikasitakoa klaseetan erabili ahal izateko. Amaitzeko, helduen irakasleak direnentzako dinamikak azalduko ditut nik", dio Kortazarrek.\nIkastaroari bukaera emateko afaria egingo da Euskal Etxean, eta horrela irakasleek Boiseko beste euskaldunak ezagutzeko aukera izango dute.\nPaueko Lagunt eta Maita euskal etxea euskara irakasle bila ari da, egoitza handiagora aldatzeko bezperan\nIkastaroa Buenos Airesko UBAn: 'Euskal Immigrazioa Argentinan, identitate diasporiko bat eraikitzen?\nMiamiko Euskal Etxeak urratsak eman ditu epe laburrean NABO federazioko bazkide gisa onartua izateko\nMiren Arozarena eta Gabriela Mendia Kaliforniara NABOren Udalekura doazela-eta aldaketak FEVA bulegoan


Ternant (Itsas Charente) - Wikipedia, entziklopedia askea.\nTernant (Itsas Charente)\n(«Ternant (Charente-Maritime)» orritik birbideratua)\n45° 56′ 58″ N, 0° 34′ 27″ W / 45.9494°N,0.5742°W / 45.9494; -0.5742Koordenatuak: 45° 56′ 58″ N, 0° 34′ 27″ W / 45.9494°N,0.5742°W / 45.9494; -0.5742\nMazeray, Saint-Jean-d'Angély, La Vergne eta Voissay\n379 (2017ko urtarrilaren 1a)\n198 (%52.2) 181 (%47.8)\nTernant Frantziako udalerria da, Itsas Charente departamenduan dagoena, Poitou-Charentes eskualdean. 2013an 382 biztanle zituen.\n2007an Ternant udalerrian erroldatutako biztanleak 315 ziren. Familiak 136 ziren, horien artean 24 pertsona bakarrekoak ziren (12 bakarrik bizi ziren gizonak eta 12 bakarrik bizi ziren emakumeak), 68 seme-alabarik gabeko familiak ziren, 36 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 207 etxebizitza zeuden, 134 familiaren etxebizitza nagusia ziren, 28 bigarren erresidentzia ziren eta 45 hutsik zeuden. 180 etxeak ziren eta 27 apartamentuak ziren. 134 etxebizitza nagusietatik 82 bere jabearen bizilekua ziren, 46 alokairuan okupaturik zeuden eta 6 doan lagata zeuden; 12 etxek bi gela zituzten, 14 etxek hiru zituzten, 32 etxek lau zituzten eta 76 etxek bost zituzten. 118 etxek euren parking plaza propioa zuten azpian. 65 etxetan ibilgailu bat zegoen eta 65 etxetan bat baino gehiago zituzten.\nTernant udalerriko biztanleria-piramidea 2009an .\n2007an lan egiteko adina zuten pertsonak 206 ziren, horien artean 149 aktiboak ziren eta 57 inaktiboak ziren. 149 pertsona aktiboetatik 134 lanean zeuden (69 gizon eta 65 emakume) eta 15 langabezian zeuden (4 gizon eta 11 emakume). 57 pertsona inaktiboetatik 29 erretiraturik zeuden, 15 ikasten zeuden eta 13 "bestelako inaktibo" gisa sailkaturik zeuden.\n2009an Ternant udalerrian 160 unitate fiskal zeuden, 378 pertsonek osaturik. Pertsona bakoitzeko diru-sarrera fiskalaren mediana urteko 16.522,5 euro zen.\n2007an zeuden 8 komertzioetatik, 3 eraikuntza enpresak ziren, 1 ibilgailuen saltze eta konpontze enpresa zen, 1 ostalaritza eta jatetxe enpresa zen, 2 zerbitzu enpresak ziren eta 1 administrazio publikoko enpresa zen.\n2000. urtean Ternant udalerrian 11 nekazaritza-ustiategi zeuden, 644 hektarea erabiltzen.\nLa Vergne (2,0 km)\nVoissay (2,3 km)\nSaint-Jean-d'Angély (3,6 km)\nBignay (4,1 km)\nMazeray (4,7 km)\nLandes (5,1 km)\nSaint-Denis-du-Pin (5,9 km)\nMultimedia: Ternant (Charente-Maritime)\nBNF: 152493001 (data)\nOrriaren azken aldaketa: 28 azaroa 2020, 13:28.


Eusko Jaurlaritzaren eta Arabako Foru Aldundiaren arteko jarduera-protokolo orokorra.\nEusko Jaurlaritzaren eta Arabako Foru Aldundiaren arteko jarduera-protokolo orokorra, Gizarte Zerbitzuen Euskal Sisteman, Enpleguaren Euskal Sisteman eta Diru-sarrerak Bermatzeko Euskal Sisteman ematen den arreta hobetzeko, eraginkortasun eta efizientzia handiagoa lortzeko sustapen ekonomikoari, enpresa-sarearen produktibitateari, enpleguari, ekintzailetzari, enpresa-espirituari eta gizarte-politikei lotutako gobernu-ekintzan.\nLanbideren eta Gizarte Zerbitzuen Euskal Sistemaren arteko koordinazioa sustatzeko jarduerak.: 3 Jarduketak\nEkintza 1. Koordinazioa eta lankidetza sustatu Lanbide-Euskal Enplegu Zerbitzuaren eta Gizarte-zerbitzuen Euskal Sistemaren artean\nGipuzkoako Foru Aldundiarekin jarduteko protokolo orokorra.\nGipuzkoako Foru Aldundiak eta Eusko Jaurlaritzak gizarte-bazterketako arriskuan edo egoeran dauden pertsonen enplegagarritasuna hobetzeko jarduteko protokolo orokorra sinatu dute.\nEuskadik dituen 251 udalerrietan, 166k lankidetza-hitzarmen bat sinatu dute Lanbideren eta Euskadiko Udal Gizarte Zerbitzuen artean.\nLanbideren eta Gizarte Zerbitzuen Euskal Sistemaren arteko koordinazioa sustatzeko jarduerak.: 1 Jarduketak


Nola komunikatzen gara? | Lantalan\nNola komunikatzen gara?\nAsteazkena, 2013ko maiatzaren 22a\nGotzon Carcar coach pertsonalak eskainitako bi ikastarotan izan da Larraitz Madinabeitia emunkidea. Azkenak izenburu hau izan du: “Inorekin eta ezerekin mingostu gabe bizi. Zure bizitza aberasteko gakoak”.\nBertan jasotakoaren garrantzia laburbiltzeko eskatu diogu eta bideo labur honetan hainbat ideia plazaratu ditu. Argi komunikatzearen garrantziaz eta lanean erakargarriagoak izateko lanabesen inguruan dihardu.\nSoziolinguistika saioak: Pako Aristi »\n« Skype berriz euskaratuta


Udarako Laidako aparkalekuan TAO sistema ezartzea aztertzen ari da Ibarrangeluko Udala - Busturialdeko Hitza : Busturialdeko Hitza\nUdako hilabeteetarako Laidako aparkalekuan TAO sistema ipintzeak edukiko lukeen eragina aztertzen ari da Ibarrangeluko Udala. “Herritarren eta bertako langileen onerako” bada, ezarriko dutela dio Jesus Mari Ziluaga Ibarrangeluko alkateak: “Gu herriaren alde egiteko gaude. Herritarren eta langileen aldeko erabakia bada, aurrera egingo dugu, eta bestela, negatiboa bada edo euren kalterako bada, atzera egingo dugu”.\nTAO sistemaren bidez aparkalekuak erregulatu nahi dituzte. Alkateak azaldu modura, alde batetik, herriko jendeari “onura edo mesede” egiteko izango litzateke, eta beste alde batetik, bertara doazen erabiltzaileen “errotazioa bermatzeko”.\nDemarcacion de Costas del Pais Vasco Kosta-mugapeari eskaera egin dio Ibarrangeluko Udalak eta Espainiako Aldizkari Ofizialean (BOE) argitaratu zuten aurreko astean. Prozedura hori hasi badu ere, aldi berean, herritarrekin hitz egiten ari dira udal ordezkariak. “Herriko jendeagaz berba egiten gabiltza, batez ere Laidako herritarrekin. Euren eta bestelako agente ekonomikoen iritziak batzen ari gara. Helburua da aztertzea TAO sistema ezartzeak zelako eragina edo inpaktua edukiko lukeen herritarren artean”.\nHartuko duten erabakia “herritarren aldekoa” izango dela azpimarratu du Ziluagak. “Laidako hondartza gune urbano batean dago, hau da, jendea bizi da han, eta herriko jende horrek zailtasunak edukitzen ditu aparkatzeko”.\nEzartzekotan, ekainaren 1etik udako denboraldia amaitu bitartean ezarriko lukete TAO sistema. “Aparkalekua kosta-mugapeari dagokio, itsas eta lur-juriskzioaren menpe dago. Beraz, legeak ez du baimentzen TAO sistema horren barruan herriko jendeak ez ordaintzea. Gu ez gaude ados horregaz. Kosten Mugapeak dio gune horretan denek dituztela eskubide eta betebehar berdinak. Gure ustez, ez dute kontuan hartzen leku urbanoa dela, eta beraz, hango jendeak bestelako behar batzuk dituela, ibilgailuak nonon utzi behar dituzte”. Alternatibak aztertzen ari dira. “Herritarren behar hori asetzeko bestelako alternatibak aztertzen ari gara, euren herrian aparkatzeko aukera izan dezaten. Sistema horren bidez beste alternatiba batzuk topatuta hori ezin badugu bermatu, ez litzateke ipiniko. Dena prest dago ezartzeko, baina garrantzitsuena helburua da, eta helburua da herriko jendea onuraduna izatea edota, behintzat , bere beharrak asetuko direla bermatu ahal izatea”.\nAlkateak gogora ekarri du bertan bizi edo etxea daukatenez gain, 50 bat langile egoten direla uda sasoian Laidan: “Tabernetako langileak, udal langileak, hondartzainak, sorosleak… Jende asko dabil beharrean, eta horien beharra ere kontuan hartu behar da”.


Ibilgailu kutsatzailerik gabeko hiriak | Consumer\nIbilgailu kutsatzailerik gabeko hiriak\nLondres Emisio Gutxiko Eremu bihurtu da, eta 1.269 euroko isuna jarri die kontrolik gabe dabiltzan ibilgailu kutsagarrienei.\nIhes-hodia da ibilgailu baten alderik hilgarriena: haren gas eta partikula kutsatzaileek trafiko-istripuek baino bost aldiz hildako gehiago eragiten dituzte. Arazo hori murrizteko, Europako zenbait hirik "Emisio Gutxiko Eremuak" jarri dituzte abian, hiriguneko eremu horietan ibilgailu kutsagarrienak sartzea eragozten baitute. Adibidez, Euro III emisio-estandarra gainditzen duen ibilgailu batekin Londresko hiriburuan ibiltzea 1.269 euroko isuna izan daiteke.\nGreenpeacek uste du Espainian hiriko airearen kalitate txarrak urtean 16.000 heriotza goiztiar baino gehiago eragiten dituela. Industria, beste ingurune batzuetara mugitua, ez da gaur egun hirietako ke-igorle nagusia, ibilgailuen zirkulazioa baizik, hiri-poluzioaren %80 eragiten baitu. Alde horretatik, istripuak ez dira ibilgailuen erabilerak eragiten duen heriotza-eragile bakarra, ezta garrantzitsuena ere: emisio kutsatzaileak bost aldiz hilgarriagoak dira, Segurtasun Azterlanen Institutuko Arriskuaren Behatokiaren arabera.\nBaina ibilgailu guztiek ez dute erru bera. Espainian, parke mugikorraren %20, zirkulatzen duten automobil guztien bi milioi, hiriko kutsaduraren bi heren eragiten ari zen. Hori dela eta, Europako hainbat hiri ari dira arazo hori aintzat hartzen, eta “Emisio Gutxiko Zonak” (LEZ sigla ingelesetan) jarri dituzte abian, ibilgailu kutsagarrienak sar ez daitezen.\nIbilgailu kutsagarrienak kanpoan geratzen dira, non eta ez duten ordaintzen eguneko tarifa handia (254 euro inguru) “city”-n zirkulatzeagatik.Horri dagokionez, Londresko sistema munduko gainerako hiri handiek jarrai dezaketen adibide ona da. Britainia Handiko hiriburuak, Europako hiri kutsatuenetako batek, otsailetik munduko LEZ handiena du, arduradunen arabera. Ibilgailu kutsagarrienak kanpoan geratzen dira, non eta ez duten ordaintzen eguneko tarifa handia (200 libra, 254 euro inguru) “city”-an zirkulatzeagatik, urteko edozein egunetan aplikatzekoa.\nZehazki, neurri horrek Euro III emisioen Europako estandarra betetzen ez duten ibilgailuei eragiten die, hasiera batean diesel kamioi zaharrak, autobusak, autobusak, furgoneta handiak, minibusak eta kamioi eta furgonetetatik eratorritako bestelako ibilgailu espezializatuak, hala nola autokarabanak eta zaldiak garraiatzeko kamioiak. Beraz, autoak, motozikletak eta furgoneta txikiak ez daude sartuta.\nBestalde, talde horretako atzerriko ibilgailuek, estandarra betetzen badute ere, bi aste lehenago erregistratu beharko dute Transport for London (TfL) organismoan (Internet bidez egin daiteke), tarifa ordaindu gabe zirkulatu ahal izateko.\n1.000 eurotik gorako isunak\nIrudia: Gonzalo Alzamora. Arduradunen asmoa da eskakizunak pixkanaka handitzea, 2012an emisioak %16 murrizteko. Ibilgailuen joan-etorria kontrolatzeko, kamera finko eta mugikorren sistema bat dago, eremu horretan dabiltzan bitartean ibilgailuen matrikula irakurtzen duena eta informazioa datu-basearekin erkatzen duena. Baimenik gabeko ibilgailuren bat atzemanez gero, erantzuleari 1.000 libra (1.269 euro inguru) kenduko zaizkio, baina erdira murriztuko da bi aste baino gutxiagoan ordaintzen bada.\nHala ere, neurriak ez ditu denak ase. Hasteko, zalantza asko sortu dira Londresen, ez baitakite zein neurritan eragiten dien. Bestalde, aurkakoek ere esan dute neurri ekologikoz mozorrotutako zerga dela, edo oso garestia izango dela, eta onurak oso txikiak izango direla.\nEmisio gutxiko eremuak Europan eta Espainian\nEuropako zortzi herrialdetan 70 hirik baino gehiagok dute LEZ horietako bat, edo horiek ezartzeko lanean ari da. Sistemak nahiko antzekoak izan ohi dira: Europako arauen barruan, ibilgailu kutsagarrienei debekatu edo tarifak eskatzen dizkiete. Hala ere, hiri bakoitzaren ezaugarrien arabera, kontrolatzen diren ibilgailuak desberdinak izan daitezke. Adibidez, Italian motoak eta trizikloak ere sartzen dira.\nEra berean, eremu horien izena herrialdearen arabera ere alda daiteke. Alemanian, "Umweltzone" deitzen zaie, Herbeheretan "Milieuzone", Norvegian "Lavutslippssone", Danimarkan "Miljozone" eta Suedian "Miljözon". Nolanahi ere, Europako eskualde horietako arduradunek fundazio bat sortu dute informazio gehiago eskaintzeko eta sistema horren erabilera sustatzeko.\nEspainiari dagokionez, ez dago hiririk Emisio Gutxiko Eremurik, nahiz eta ekintza horiek erakunde batzuen esku jartzen diren. Adibidez, Madrilgo Udalak jakinarazi du 2010ean eremu horietako bat ezarriko duela, eta, beraz, ezingo dutela hirigunean ibili hamaika urte edo gehiago dituzten ibilgailuek.\nBestalde, Eusko Jaurlaritzak ibilgailu pribatuaren erabilera mugatzeko neurriak proposatu ditu 2007-2010 Ingurumen Esparru Programan, batez ere gehien pilatzen diren hiriguneetan, bidesariak edo zirkulazio-mugak jarriz.\nemisio gutxiko gunea emisioak hiriak ibilgailuak kutsatzaileak


Kasuren batean, hasierako proposamen kolektiboa Autonomi Elkarte desberdinen artean garatzeko erantzukizuna banatu da.\nPartaidetzak hiru maila izan ditu: teknikarien maila, arduradun politiko, zuzendari nagusi edo antzekoen maila, eta Kontseilarien Konferentzia.\nAzken maila hau, LOGSEren arabera Gobernuaren erabakia hezkuntza-eskumenak dituzten Autonomi Elkarteei entzunda hartu behar den arauetan soilik erabili da.\nTeknikarien partaidetza ere desberdina izan da.\nEuskal Autonomi Elkarteak partaidetza aktiboa izan du lanketa-prozesu desberdinetan eta, hauen arduradunen arabera, egin dituzten ekarpen nagusiek nahikoa oihartzun izan dute.\n1.2. Autonomi Elkarteen eskumenak\nTxosten honetan ukituko dugun bigarren gaia Legean esleitutako eskumenak nola gauzatu diren izango da.\nEuskadiko Eskola-Kontseiluak LOGSEri buruz egindako Txostenean, oinarrizko gaietako bat Administrazio Zentralaren eta Autonomi Elkarteen arteko eskumenen banaketa zen.\nKontseilu honek, legean azaltzen zen bezala eskumenen banaketari zegokionez, bere desadostasuna adierazi zuen.\nLegebiltzarreko tramitean aldakuntza batzuk egin ziren, eskumenen banaketa orekatuagoa eginez, Kontseilu honek eskatu bezain deszentralizatua ez bazen ere.\nEskumenen banaketa honi dagokionez, LOGSEn proposatutako soluziobide batzuek ez diote gaiari nahi bezalako erantzunik eman, bai praktikan aplikatzen zailak direlako, edo bai anbiguoak izan eta interpretazio desberdinak onartzen dituztelako.\nLOGSEn, adibidez, denbora-banaketan oinarrituta, gutxieneko irakaskuntza gisa ulertu beharrekoari (4. art.) emandako soluziobidea frogatuta geratu denez, bideraezina zen.


Literatur Gazeta - Auñamendi Eusko Entziklopedia\nDonostiako Porrot (1984-90) aldizkarikoek, Felipe Juaristi eta Koldo Etxabe buru zutela, 1. zenbakia ateratzeko prozesuan murgilduta, maiztasun handiagoarekin eskuratu zitezkeen literatur lanekin beste aldizkari bat eratu zezaketela pentsatu zuten kolaboratzaileekin egindako bilera batean. Pentsa eta egin, biurtekari monografikoaz gain, bihilabetekari literario eta kritiko bat argitaratzeko prest agertu ziren. 1985eko otsailean hasi ziren batzarrak egiten eta uztailean kalean zen aldizkaria. Horrelaxe sortu zen Porrotetik Literatur Gazeta (1985-89).\n1985eko uztailaren 18an plazaratu zuten 1 zenbakia, formatu handiko (25'5x36) 24 orrialdeko kazeta. Informazioa eta kritika biltzeko zorro zuri bat bezala definitu zuten aldizkaria "Dieciocho de julio" editorialean. Kutsu marjinal, jarrera politiko edota korronte ideologiko jakin batetik ihes eginik, literatura eta bereziki literatur kritika normalizatzeko asmoarekin jaio zen Literatur Gazeta. Literatur munduko eta munduko literatura ezberdinetako berriak eta kritikak jasotzen zituzten bertan. Euskal liburuei arreta berezia eskaini zioten, euskal literaturaren kritika zorrotza eginez, munduko edozein literaturaren pare. Informazio kritikoa eskaini zuten, eurentzat kritika informazioa baitzen.\nLiburu iruzkin soilak eta liburu kritikak desberdindu nahi izan zituzten, azken hauek sormen lantzat jotzen baitzituzten, argumentuak eskaintzen zituzten lanak izanik.\n1. zenbakian bertan, esaterako, Joseba Sarrionandiaren Ni ez naiz hemengoa (Pamiela, 1985) liburuaren kritika egin zuen Joserra Gartziak, eta Joseba Sarrionandia berak José Gomes Ferreira (1900-85) portugaldar idazle hil berriaren Calçada do sol liburuarena. Martuteneko kartzelatik 1985ean ihes egin baino astebete lehenago igorri zien Literatur Gazetakoei bere idazlana. Hauts ugari harrotu sortu zuen kritikaren batek edo bestek, Joserra Gartziak Laura Mintegiren Bai... baina ez (Susa, 1986) liburuari buruz 5. zenbakian (1987ko maiatza) eginikoak kasu.\nLiteratur kritika ez ezik, itzulpena ere nabarmendu beharko genuke; literatura unibertsaleko pasarte ugari bildu zituzten. Literatur kritikak bezala, itzulpen kritikak leku propioa izan zuen aldizkarian. Sormen lanari ere eskaini zitzaion tarterik, bereziki narrazioei; poesiak presentzia urria izan zuen, 1988ko iraileko 10. zenbakian izan ezik, poesiari eskaini baitzioten ale hura. "Lau poeta" izenburuko gehigarri bat ere plazaratu zuten bertan, Patziku Perurena, Felipe Juaristi, Juan Kruz Igerabide eta Inazio Mujika Iraolaren hainbat poema argitaratuz.\nGai jakinei buruzko artikuluak bildu zituzten hainbat aletan. 4. zenbakian (1987ko urtarrila), esaterako, erotismoa izan zen protagonista eta gai monografiko horren karietara liburu bat plazaratu zuten gehigarri modura: Eros, Eros..., Patri Urkizuk prestatutako XVI. mendetik XX. mendera arteko bertso eta poema erotikoen aukeraketa. 3. zenbakitik 4.era bi urtetako etenaren ondoren indarberrituta bueltatu zen Literatur Gazeta, "Ibai zaharraren gainean zubi berria" editorialean azaldu zuten moduan.\nBeste gai batzuk ere izan zuten euren espazioa aldizkarian, hala nola, Europako literaturak 6. zenbakian (1987ko uztaila), abenturak 8. zenbakian (1988ko uztaila) edota poesiak 10. zenbakian (1988ko iraila).\nMikel Azurmendiren hartu-emanei esker, La Primitiva Casa Baroja argitaletxea arduratu zen Literatur Gazeta-ren edizioaz. Erredakzio Kontseiluan, besteak beste, Mikel Lasa, Mikel Azurmendi, Patxi Apalategi, Esteban Antxustegi, Koldo Etxabe eta Felipe Juaristi aritu ziren. Idazkari lanak Koro Barojak egin zituen. Felipe Juaristi izan zen kontseiluaren burua eta koordinatzailea.\nKolaboratzaile asko izan zituen Literatur Gazetak. Ale batean baino gehiagotan parte hartu zutenen artean honakoak aipa genitzake: Mikel Lasa, Felipe Juaristi, Joserra Gartzia, Nerea Azurmendi, Mikel Azurmendi, Joseba Sarrionandia, Juan Antton Zubikarai, Esteban Antxustegi, Patri Urkizu, Koldo Izpizua, Begoña del Teso, Juan Luis Zabala, Jon Kortazar, Pako Aristi, Jesus Maria Lasagabaster, Jose Angel Ayucar, Patziku Perurena eta Inazio Mujika.\n10. zenbakitik (1988ko iraila) 11-12.era aldizkariak izan zuen sei hilabeteko etenaren ostean, 1989ko apirilean kaleratu zuten lau urtez literatur kritikaren plaza eta erreferentzia izan zenaren azken alea.


Positibo kopurua 250etik behera jaitsi da astebetean bigarren aldiz Hegoaldean | Gizartea | Berria\nPositibo kopurua 250etik behera jaitsi da astebetean bigarren aldiz Hegoaldean\nAtzo 241 positibo zenbatu zituzten Hego Euskal Herriko osasun zerbitzuetan.\nJendea Illunbeko txertaketa gunean, Donostian, zain. / Gorka Rubio/Foku Tamaina handiagoan ikusi\n2021eko irailak 12 13:41\nBi astean Hego Euskal Herrian koronabirus kasuek izan duten beherakada nabarmena da. Abuztuaren 26an 631 positibo atzeman zituzten Osakidetzan eta Osasunbidean. Atzo, berriz, 241 izan ziren, ia bi heren gutxiago. Astebetean, gainera, bigarren aldiz, 250etik behera jaitsi dira positiboak (astelehenean 240 izan ziren). Hamalau eguneko batez bestekoa, berriz, 354 kasutakoa da.\nHego Euskal Herrian 5.245 test egin zituzten atzo, eta, beraz, %4,6koa izan zen atzo positibo tasa. Bosgarren olatuaren jaitsiera argi ikusten da BERRIAren koronabirus datuen grafikoetan. Edonola, aipatzekoa da Araban, Bizkaian eta Gipuzkoan positiboek atzo behera egin bazuten ere, Nafarroan igo egin zirela. Araban, 26 atzeman zituzten (-2); Bizkaian, 91 (-37); Gipuzkoan, 63 (-14) eta Nafarroan, 55 (+8).\nOspitaleratze datuei dagokienez, atzo aurreko egunean baino hamar pertsona gutxiago ospitaleratu zituzten: 21 izan ziren denera. ZIUtan aurreko eguneko gaixo kopurua mantentzen da: 79.\nJaurlaritzak COVID-19aren «biktima guziei» eskainitako omenaldi bat egin du Gasteizen\nSempervirens parkean oroitu dituzte. Gizarteak pandemian erakutsitako «konpromisoa eta elkartasuna» ere nabarmendu ditu Urkulluk.\nFrantziaren burujabetzaren aldeko aldarri gisa ezarri dute ikurra. Frantziako Alderdi Nazionalistarekin lotuta dago taldea.\nNUPeko Nafarroako Oroimen Historikoari buruzko Funts Dokumentala taldeak egin du ikerketa.\nPedro Sanchezen gobernua prestatzen ari den ikus-entzunezkoen legean zehazten da Europako ekoizpenetatik %50 gazteleraz izan beharko dela «edo erkidego autonomoetako beste hizkuntza ofizial batean».


Jantzi Euskaraldiko txapa birtuala zure bideodeietarako | Miren Berasategi\nJantzi Euskaraldiko txapa birtuala zure bideodeietarako\n2020/11/20 2 min de lectura\nOBS Studio erabiliz edozein bideodeietan jar dezakezu zure txapa birtuala\nEgunaren tarte handi bat bideodeietan ematen dugu: lanean, eskolan, lagunartean… Horietan ere txapa jantzita agertu nahi baduzu, jarraian azalduko dizut Windows sistema eragilea darabilten ordenagailu batekin nola egin.\nHemen partekatzen ditudan argibide hauek Deustuko Unibertsitateak Euskaraldirako prestatutako egitarauaren parte bezala prestatu ditut.\nZer behar duzu:\nOBS Studio aplikazioa\nErabili nahi duzun txapa birtuala: Ahobizi, Belarriprest, edo Euskaraldiko barra (gorde zure ordenagailuan)\nOBS Studion iturburu bat gehitu zure web-kameraren irudia jasotzeko:\nIturburuen panelean + botoiari klik egin eta aukeratu “Bideoa kapturatzeko gailua”\nAgertzen diren aukerak bere horretan utzi eta klik egin “Ados” botoiean\n“Gailua” menu zabalgarrian zure web-kameraren irudia agertzen duena aukeratu, eta “Ados” botoiean klik egin\nLerro gorria arrastratu irudiak pantailaren tarte osoa har dezan\nBigarren iturburu bat gehitu, nahi duzun txapa birtuala gainetik jartzeko:\nIturburuen panelean + botoiari klik egin eta aukeratu “Irudia”\n“Sortu berria” aukeran ezarri izen esanguratsu bat, “Ahobizi” edo “Belarriprest” adibidez, eta klik egin “Ados” botoiean\n“Arakatu” botoia sakatu eta hautatu irudia (deskargatzean non gorde duzun, hor aurkituko duzu), eta klik egin “Ados” botoiean\nLerro gorria arrastratu irudiak pantailaren tarte osoa har dezan, eta zentratuta kokatu behar bada\nBeste irudiren bat gehitu nahi baduzu (adibidez, barra eta txapa bat jartzeko), errepikatu berriro pauso hauek\nKamera birtuala gaitu, eskubialdeko “Start Virual Camera” botoia sakatuz\nErabiltzen duzun bideodeietako aplikazioan, “OBS Virtual Camera” aukeratu web-kamera gisa. Adibidez, Google Meet-en:\nGerta daiteke OBS-k sortutako kamera birtuala ez egotea eskuragarri lehenengo pantailan: “Huts egin du kamarak”, edo “Kamara ez dago eskuragarri” bezalako mezuren bat ikus dezakezu. Hala bada, Google Meet-en “Ezarpenak” leihora jo (behean eskubitara dauden hiru puntutxoen bitartez, bileran sartu aurretik edo ondoren), eta bertan, “Bideoa” atalean, OBS Virtual Camera aukeratu, eta baimendu.\nBeste edozein bideodeietarako aplikaziorekin ere (Jitsi, BigBlueButton, Zoom…) “OBS Virtual Camera” aukeratu eta listo.\nBeharrezkoa da OBS abiaraztea zure bideo deietarako aplikazioa baino lehen. Hala egiten ez baduzu, baliteke OBS-k zure web-kamerako irudirik ez jasotzea eta dena beltzez agertzea. Gertatuko balitzaizu, itxi bideo deietako aplikazioa (edo nabigatzailea, haren bitartez ari bazara), itxi OBS, eta zabaldu berriro ordena honetan: OBS Studio lehenengo, eta nabigatzailea edo bideo deietarako aplikazioa ondoren.\nMac sistema eragilearekin aritzeko, OBSrako gehigarri bat deskargatu eta instalatu behar da (fitxategia). Kamera birtuala abiarazteko aukera “Tresnak”/“Herramientas”/“Tools” menuan agertuko da.\nLinux sistema eragilearekin aritzeko, OBSrako gehigarri bat deskargatu eta instalatu behar da (hemendik). Aukera honek zure sistemaren eta Linuxen ezarpenen ezagutza pixka bat gehiago eskatzen du.\neuskaraldia OBS Studio\nPeriodismo y comunicación de datos, alfabetización numérica, competencia digital.


Berriro eskolara, baita AUOn ere - Osaraba\negilea Osaraba · 7 iraila, 2018\nOspitaleetako eskola-gelak Hezkuntza Saileko Ospitaleko eta Etxeko Hezkuntza Arretarako eta Arreta Terapeutiko-Hezigarrirako Lurralde Zentroaren parte dira. Euren helburu nagusia arreta pedagogikoa eskaintzea da eskola adinean dauden ikasleei ospitaleko egonaldiak maila ezberdinetan desdoikuntzarik sor ez dezan.\nHorrexegatik, ospitaleko irakasleek ikastetxeek ezartzen dituzten edukiak lantzen dituzte eta beharrezko ikusten dituzten egokitzapenak egin. Ikasgai ezberdinak lantzeaz gain, ahalik eta errealitate normalizatuena eskaintzen saiatzen dira; horretarako adin tarte bakoitzaren ongizate fisiko eta psikologikoa bultzatzeko propio planteatutako jarduerak ere sustatzen dituzte.\nIkasturte berri honetan, Mónica Echávarri irakasleak duela 10 urtetik hona AUO Santiagoko eskola-gelan burutzen ari den lanari jarraipena emango dio. Bidenabar, María Martínez AUO Txagorritxuko gelan hasiko da lanean.\nBeste behin, bi hezkuntza gelak sorkuntza, aprendizai eta normalizazio gune bilakatuko dira, eta bertan emozioek paper oso garrantzitsua izango dute. Hori guztia geletako blogean: hospikas.blogspot.com, zein @hospikas Instagram kontuan islatuko da.\nEguzki Sistemari buruzko horma-irudia AUO Txagorritxun\nAraba ESIko 'Bizitzaren zuhaitza'\nEtiketak: Ospitaleko eskola-gelak\nNext story AENOR-ek egiaztatu du Dietetika eta Nutrizio Klinikoaren unitatea\nPrevious story "Tres enfermeras toman parte en el primer Documento de la Estomaterapia"


Kromosomak – Bioscio\nKromosomak azido desoxiribonukleiko (ADN) molekulak dira, organismoen material genetikoa guztiz edo partzialki kodetzen dutenak. Kromosomak normalean zatiketa zelularreko metafasean behatu daitezke argi mikroskopioaren bitartez, kondentsaturik daudenean, alegia. Fase honetan, kromosomak duplikaturik daude, eta zentromeroaren bitartez daude elkarturik, X itxurako forma dutelarik.\nOrganismo prokariotoek, oro har, kromosoma zirkular bakarra izaten dute. Organismo eukariotoek, ordea, kromosoma lineal ugari izaten dituzte eta nukleo zelularrean antolatzen dira kromatina osatuz; kromatinaren kondentsazioaren ondorioz, ohiko X egitura hartzen dute.\nOrganismo motaren arabera, kromosoma kopurua desberdina izango da, eta material genetikoa desberdin egongo da banaturik: intsektuen artean batzuek kromosoma bakarra dute; gizakiok, ordea, 46 kromosoma ditugu eta atlas urdin tximeletak 452 kromosoma ditu. Era berean, kromosomaren luzera aldakorra izango da, kromosoma motaren arabera.


Irekia Eusko Jaurlaritza - Gobierno Vasco :: Lehendakariak Bruselara bidaiatuko du urtarrilaren 27an, industria eta garraioaren esparruko gaiei heltzeko\nLehendakariak Bruselara bidaiatuko du…\nLehendakariak industria alorreko erronkei buruzko mintegi bat inauguratuko du, Europako Vanguard ekimenaren barruan; Eskualdeak Europaren lehiakortasunaren hobekuntzan engaiatzeko ekimen bat da, hain zuzen\nKlima eta Energiako Europako komisario den Miguel Arias Cañeterekin izango du bilera Jaurlaritzaren ordezkaritzak\nLehendakaria eta Akitaniako presidente den Alain Rousset Europako komisario Violeta Bulc-ekin bilduko dira\nIñigo Urkullu Lehendakariak Bruselara bidaiatuko du datorren asteazkenean, urtarrilak 27; izan ere, han Euskadi buru izango duen jardunaldi teknologiko bat inauguratzeko asmoa du. Honez gain, Eusko Jaurlaritzako ordezkaritzak, Lehendakaria buru duela, Klima eta Energiako Europako komisario den Miguel Arias Cañeterekin eta Europako Garraioaren alorreko arduradunekin bina bilera izatngo ditu. Azken honetan, Lehendakaria Akitaniako presidente Alain Roussetekin batera joango da.\nEgun bakarreko agenda izango du Europako hiriburuan. Lehendakariak honako hauek izango ditu lagun: Ekonomiaren Garapen eta Lehiakortasuneko sailburua, Arantxa Tapia; Ingurumen eta Lurralde Politikako sailburua, Ana Oregi; Kanpo Harremanetarako idazkari nagusia, Marian Elorza, eta Euskadiren Europar Batasunerako ordezkaria, Marta Marín.\nIndustria: Vanguard ekimena\nGoizean ekingo diote gai-zerrendari, Lehendakariak «Industria-erronkak eta bide-orri teknologikoa» mintegia inauguratzearekin batera. Vanguard ekimenaren esparruan antolatutako jarduera bat da; Euskadi, industrian lidergoa duten Europako beste 26 eskualderekin batera, ekimen horren parte da. Europa mailako ekintza bat da, eta eskualde arteko lankidetzaren bitartez industriaren lehiakortasuna hobetzea du helburu.\nTestuinguru horretan hiru lankidetza-eremu agertu dira: bioekonomia, nanoteknologia eta fabrikazio aurreratua. Azken horretan (fabrikazio aurreratua), proiektu pilotu baten buruan da Euskadi, Eskoziarekin batera. Helburua da Europako herrialdeetan balio-kate bat sortzea, hala itsas energia berriztagarrien esparruan nola offshore petrolio eta gas erauzketarako. Hain zuzen, proiektu pilotu horren esparruan kokatzen da datorren urtarrilaren 27an egingo den mintegia. Proiektu honetan berrogeita hamar empresa baino gehiagok hartu dute parte, baita Europako Batzordeak, teknologia zentroek edota clusterrek ere,\nEusko Jaurlaritzaren ordezkaritza, Lehendakaria buruan, Energia eta Klima Aldaketarako komisario Miguel Arias Cañeterekin bilduko da. Bileran, beste gai batzuez gain, altzairuaren sektoreak Euskadin eta bereziki, Arcelor Mittal enpresan, duen egoera izango dute hizpide.\nGarraioko komisarioarekin bilera\nArratsaldean, Urkullu Lehendakaria eta Akitaniako presidente Alain Rousset Europar Batasuneko Garraio komisarioarekin, Violeta Bulcekin bilduko dira, Akitania-Euskadi Euroeskualdeko abiadura handiko trenbide-lerroaren proiektuari buruz jarduteko, besteak beste.


Trans gizonezko bat protagonista izango duen bideo-jokoa — Gaztezulo\nTrans gizonezko bat protagonista izango duen bideo-jokoa\nTrans gizonezko bat protagonista izango duen bideo-jokoa “Tell Me Why” bideo-jokoak mugarri bat ezarri du, askotan izan baita kritikatua bideo-jokoen mundua transgeneroko pertsonek izan duten ordezkagarritasun urriagatik. https://www.gaztezulo.eus/albisteak/trans-gizonezko-bat-protagonista-izango-duen-lehen-bideo-jokoa https://www.gaztezulo.eus/albisteak/trans-gizonezko-bat-protagonista-izango-duen-lehen-bideo-jokoa/@@download/image/tell-me-why-1.jpg\n“Tell Me Why” bideo-jokoak mugarri bat ezarri du, askotan izan baita kritikatua bideo-jokoen mundua transgeneroko pertsonek izan duten ordezkagarritasun urriagatik.\nBideo-jokoen industrian ez da orain arte LGTBQ-ren ordezkagarritasun gehiegirik egon. Horregatik, produkzio handi baten protagonista trans bat izango denaren albistea berehala zabaldu da.\nLondresen Microsoftek burututako ekitaldi batean iragarri zuen joko honen argitaratzea. Gizon transgenero bat izango du pertsonaia nagusi bezala eta lehen aldia da horrelako produkzio handi batean hau gertatzen dela.\nJokoak bi biki jarraitzen ditu, Alyson eta Tyler Ronan. Alaskako komunitate txiki batean elakartzen dira, lehen aldiz,10 urte atzera banandu zituztenetik. Jokoan zehar jokalariak zerk banandu zituen jakin beharko du ikerketa bat burutuz eta euren oroitzapen partekatuak aztertuz.\nFlorent Guillaume, jokoaren zuzendariaren arabera, protagonista transgenero pertsona bat izatea ez zen planifikatua izan, besterik gabe, berdin jaiotako haurrak bizitza oso ezberdina izatea nahi zuten. Horretan ari zirela sortu zen horietako bat trans gizonezkoa izatearen ideia.\nGuillaumek azaldu du asko ikertu zutela honen inguruan eta trans komunitatearekin etengabe harremanetan egon zirela euren bizitzak ahalik eta hobekien ulertu ahal izateko. Tyler pertsonaia adeitsua da, non bere istorioa ez den truko sinplistetan erortzen. Pertsonaia August Aiden Black aktoreak interpretatzen du eta jokoa trans jokalariek probatua izan da.\nArgi dago, pelikula bat bailiran, bideo-jokoak ere bertan azaltzen diren pertsonaiekin konektatzeko gaitasuna dutela. Horregatik joko hau ezinbestekoa da inklusibitaterako, baita gizarte osoarentzako ere, enpatia landuz normalizaziora bidean pausuak ematen joateko.


Diziplina anitzeko artista da, Bizkaitik etorria eta duela hamarkada bat baino gehiago Amezketan bizi dena. Badirudi eskulturaren alde egiten duela, eta, eskulturaren barruan, zura, burdina eta harria bakarrik lantzen ditu, herri honen historiari eta izaerari oso lotuta dauden hiru material; naturak inspiratzen, baldintzatzen eta eskaintzen dio adierazten duen materiala. Hutsune hori betetzeko bere ekarpena egiten saiatzen den euskal eskultore handien hurrengo belaunaldikoa da, eta bere lanak munduan zehar bidaiatu du. Lan kolektiboen lagun da, eta Meatzalde Goikoa Eskultura Parkearen sortzailea da, gure herrialdean naturan egindako azpiegitura artistiko bakarra.\nTamaina handiko eskultura nahiago du, eta espazio publikoetan, ibiltarietan, bizietan eta naturan esku hartu nahi du, arterako erabiltzen diren leku hil eta estankoetatik ihesi, ikusleari obra ustekabean aurkitzea eta espero ez den leku batean galdetzea nahi du.\nGuillermo Olmok bere obraren zati handi bat ingurune naturalean garatzen du, Guillermo Olmoren lanak gizakiak naturarekin duen harremanaren garai atseginagoak gogorarazten dizkigu, Aralar mendilerroan bi esku-hartze iraunkor egin ditu.\nBizkaiko ekialdeko muturrean, Trianoko Mendietan, Barakaldo, Galdames eta Trapagaran udalerrien muga geografikoek bat egiten duten tokian, Burtzako dago, Castaños familia zaintzen ari da memoria baserri bakarra iristen den lekutik, hiru ekarpen pisatzen dute larreen gainean, jakinarazpen oker eta errepikatuak maiz iristen dira ogasun honetara, kide izateko sentimendu bakar batek ere ez ditu lotzen hiru udalerri horiek, biztanle gutxi batzuk baino ez dira, eta oso txikiak dira. Joan den mendeko hogeigarren hamarkadan, Tomás familiako gizon gaztea zen, espainiar estatuko armadari derrigorrezko soldadutza-zerbitzua emateko adinean zegoena, tradizio nazionalistako Castaños familia, armada horretako estatu titularretik eta kuarteletako bizitza eta ohituretatik at zegoen, Tomás hiru udalek errenkadan deitua izan zen, Espainia gerran zegoen Marokon oraindik zituen lurraldeak defendatzen, Tomás Afrikako muga horiek defendatzera eraman zuten. Ehun urte geroago, Aralarren, muga batek Nafarroa eta Gipuzkoa banatzen ditu geografikoki, eta langa batek eragotzi egiten die bi herri bananduetako bizilagunei igarotzea hiru kilometro baino ez, jada ez dago derrigorrezko soldadutzarik, eta mikeleteen muga-postu zaharra eraitsita eta abandonatuta agertzen da, baina botere urrunetatik egindako lerro arbitrarioek lurraldeak eta jendea banatzen jarraitzen dute, izateko eta bizitzeko modu berberekin, ohitura eta interes berberekin, hizkuntza berdinarekin eta berdinarekin, balio berdinarekin, eta berdinarekin, jarraitzen dugu.\nBurtzako, muga berean arrautza moduan egindako esku-hartze bat da, bere dimentsio handiek argi eta garbi erakusten dute ez dela lurralde jakin batekoa, eta bere barnean dagoen bizitza, ustez, muga eta alanbraden gainetik hegan egingo du, bizitza mugak baino lehenago izan zelako eta horien ondoren izango delako.\nHiru metro eta erdiko altuera du eta hurritz zurez egina dago. Muga gisa erabiltzen den alanbre-hesiak zeharkatzen du. Irekidura batek barrura sartzeko aukera ematen du, obraren beste ikuspegi bat eta ustekabeko sentsazioa ahalbidetuz, baina barruko alanbre-hesiak obraren arrazoia gogorarazten digu.


Emaitzekin pozik Debagoieneko alderdi nagusiak - Debagoiena - Goiena.eus\nEmaitzekin pozik Debagoieneko alderdi nagusiak\nEneko Azkarate Laspiur 2019-04-29 00:31\nNerea Zubia, Miren Elgarresta, Isabel Salud eta Oscar Garcia.\nDebagoieneko lau indar nagusiak pozik daude, oro har, eskuinaren bulkada geldiarazi duelako herritarren boto uholdeak.\nNerea Zubia (EH Bildu): "Ultraeskuinaren aurrean herritarren kezkarekin ondo konektatu du EH Bilduk"\n"Pozik gaude Gipuzkoan zein Hego Euskal Herriko emaitzetan gora egin duelako EH Bilduk, eta horren adierazle, bitik laura igo dugula diputatu kopuruan eta bosgarrena lortzeko atean geratu garela. Horrek erakusten du ultraeskuinaren aurrean herritarrek zuten kezkarekin ondo konektatu duela EH Bilduk, eta 2016tik zekarren gorazko tendentziari eusten ari garela. Hauteskunde kanpainan izan diren mugimenduak ikusita inkognita handia zegoen zer gertatuko ote zen alde batera edo bestera. Adierazgarria izan da partaidetza altua, boto batzuk mugitu diren seinale, eta horiek alde batera zein bestera egin zezaketen, baina uste moduan joan da guztia: PPren jaitsiera esperotakoa eta Podemos, inkognita izan arren, beheranzko joera antzematen zen euren azken urteetako jarduna ikusita. Gu geurearekin pozik, eta orain, ikusi egin behar gobernua eratzeko zein aukera eta zein mugimendu ematen diren.\nDebagoienean, Gipuzkoan eta Hego Euskal Herrian bezala, EH Bilduren gorazko joera eman da eta horrek tendentzia bat markatzen du, hortaz, gustura. Hemendik hilabetera datozen hauteskunde horiei begira aldaketa batzuk emateko aukera badagoela esango nuke. Madrilerako hauteskundeak urruti ikusi izan dira batzuetan eta jendea mugitzea kosta egin izan da, baina ikusita zelako parte-hartzeak egon diren espero dugu eustea horri. Gainera, ikusi da botoa erabakigarria dela, eta hor dago Arabako adibidea, EH Bildu eta Marotoren artekoak erakutsi du bozkatzeak duen garrantzia. Hortaz, orain boto aktibazioa emanda gero ere igarriko da eta EH Bildu posizio onean uzten du horrek".\nMiren Elgarresta (EAJ): "Espainia demokratikoagoa da hauteskunde emaitzen ostean"\n"Euskadin bai botoetan eta bai eserlekuetan irabazi egin dugu eta horrek asko pozten gaitu. Era berean, Araban nagusitu gara eta hori ere nabarmentzekoa da. Espainiara begira, eskuinaren eraso bortitz horren aurrean, erantzun egin du herriak; Espainia demokratiko batek erantzun dio eskumari. Parte hartze altuak ekarri du indar aurrerakoien gorakada. Emaitzak oso onak dira alde horretatik ere. Emaitza demokratikoagoak dira.\nBaina orain erronka da gobernua osatzea. Ez dago argi PSOEk Ciudadanosekin egingo duen akordioa ala beste aukera batzuk hobetsiko dituen. Hori dago jokoan.\nDebagoienean ikusi dut Elkarrekin Podemosen boto galerak on egin diola EH Bilduri eta baita guri ere. Ematen du Podemosen hasierako efektua behera etorri dela".\nIsabel Salud (Elkarrekin Podemos): "Eskuineko indarren bultzada geldiarazi dugu"\n"Inkestek ziotena bete da eta, inportanteena, trifatxitoa edo eskuineko indarren bultzada geldiarazi dugu. Sozialistek irabazi dute eta Sanchezek aukera du Gobernu aurrerakoia egiteko edo indar aurrerakoien babesa jasotzeko, gurekin, indar abertzaleekin eta beste batzuekin. Ciudadanosekin akordioa egiteko aukera ere badu, haina ez dut uste horretarako tentaziorik izango duenik. Ez da ausartuko. Katalan independentisten beharrik ez dauka. Gurera etorrita, galdu ditugu botoak Euskal Herrian eta Debagoienean, Espainian bezala. Dena den, pozik gaude, oro har, Debagoieneko emaitzekin eta Udal eta foru hauteskundeetara begira baikorrak gara".\nOscar Garcia PSE-EE): "Bototan irabazi dugu eta eskuma gelditu dugu"\n"Oso oso pozik gaude, Arrasate, esaterako, 1.000 boto gehiago eduki ditugulako azkeneko hauteskundeekin alderatuta. Oso oso pozik gaude, era berean, Euskadin lortutako emaitzak primerakoak izan direlako. Gai izan garelako geneukan eskuma hori garaitzeko. Guztion bizitzeko modua eta eskubideak bermatu ditugu.\nBailarako emaitzei erreparatuta argi zegoen gora egin behar genuela, ikusten zelako polarizazio handia zegoela eskumaren eta ezkerraren artean. Gurea zen eskuma gelditzeko bozka bakarra. Bailara osoan gora egin dugu, azken boladan behera eta behera egiten ari ginenean.\nMaiatzeko hauteskundeetan egoera ezberdina izango da, hauteskunde oso ezberdinak direlako, baina lau urteotan egin dugun lan onak isla izan behar da maiatzaren 26an".


Download Microsoft Dynamics CRM 4.0 aplikazioaren 7.eguneratze-paketea (KB 971782) from Official Microsoft Download Center\nMicrosoft Dynamics CRM 4.0 aplikazioaren 7.eguneratze-paketea (KB 971782)\nMicrosoft-ek 7. eguneratze-paketea argitaratu du. Microsoft Dynamics CRM 4.0 aplikaziorako probatutako eguneratze-multzo metagarria da. Bertan, batera aurkeztutako performantzia-hobekuntzak aurki daitezke erraz aplikatu ahal izateko.\nJakintza baseko (KB) artikuluak: KB971782\nMicrosoft-ek aplikazio hauetarako argitaratu du 7. eguneratze-paketea: Microsoft Dynamics CRM 4.0 Server, Microsoft Office Outlook-erako Microsoft Dynamics CRM, Microsoft Dynamics CRM Datu-migrazio kudeatzailea, Microsoft Dynamics CRM 4.0 aplikazioaren hizkuntza-aukera eta Microsoft Dynamics CRM 4.0 aplikaziorako posta elektronikoaren bideratzailea.\nArgitalpen honi buruzko informazio gehiagorako, ikus Microsoft Knowledge Base-ko 971782. artikulua:\nMicrosoft Dynamics CRM 4.0 aplikazioaren 7. eguneratze-paketea erabilgarri dago\nMicrosoft Dynamics CRM 4.0 aplikazioko osagaien arteko paritatea mantentzeko, eguneratze-paketean aplikazio hauen paketeak aurki daitezke: Microsoft Dynamics CRM 4.0 Server, Outlook-erako Microsoft Dynamics CRM, Microsoft Dynamics CRM Datu-migrazio kudeatzailea, Microsoft Dynamics CRM aplikazioaren hizkuntza-aukerak eta Microsoft Dynamics CRM 4.0 aplikaziorako posta elektronikoaren bideratzailea.\nEguneratze hau Microsoft Dynamics CRM 4.0 exekutatzen ari den ordenagailu batean instalatu behar da.\nBeheko zerrendan, egin klik deskargatu nahi duzun fitxategian.\nGarrantzitsua: Hizkuntza-aukera instalatu behar da hizkuntza-aukera horri dagokion eguneratze-paketea aplikatu ahal izan aurretik. Deskargatu eta instalatu hizkuntza-aukerak http://www.microsoft.com/downloads/details.aspx?displaylang=en&FamilyID=50761e58-6040-4cf3-853a-f5ab535f7194\nhelbidean. Kontuz: Microsoft Dynamics CRM 4.0 aplikazioaren laguntza-fitxategiak pertsonalizatu badituzu, egin fitxategi pertsonalizatuen babeskopia eguneratzea instalatu aurretik. Informazio gehiagorako, ikus Microsoft Knowledge Base-ko artikulu hau:\nMicrosoft Dynamics CRM 4.0 aplikazioaren laguntza-fitxategien eguneratzea 2008ko irailaren 26an argitaratu zen (955921)\nDeskarga zure ordenagailuan gordetzeko eta geroago instalatu ahal izateko, sakatu Gorde.\nMicrosoft Dynamics CRM 4.0 aplikazioaren 7. eguneratze-paketeko pertsonalizazioak esportatzeari eta inportatzeari buruzko informazioa\nEguneratze-pakete hau aplikatu ondoren, ezingo duzu aurretik eguneratze-pakete bat instalatuta zuen Microsoft Dynamics CRM inplementazio beretik esportatutako pertsonalizaziorik inportatu. Arazo honi buruzko informazio gehiagorako, ikus Microsoft Dynamics CRM 4.0 aplikazioaren 7. eguneratze-paketea erabilgarri dago (971782).\nEskuz gaitu edo konfiguratu beharreko zuzenketak eta eguneratzeak\nMicrosoft Dynamics CRM 4.0 aplikazioaren 7. eguneratze-paketeak eskuz gaitu edo konfiguratu beharreko zuzenketak eta eguneratzeak ditu. Aipatutako zuzenketak Microsoft Dynamics CRM 4.0 aplikazioa exekutatzen ari den zerbitzarian gaitzeko edo konfiguratzeko, ikus ondoren aipatzen den Microsoft Knowledge Base-ko artikuluaren "Eskuz gaitu edo konfiguratu beharreko zuzenketak eta eguneratzeak" atala:\nMicrosoft Dynamics CRM 4.0 aplikazioaren 7. eguneratze-paketea erabilgarri dago (971782)\nMicrosoft Dynamics CRM 4.0 aplikazioaren laguntza-eguneratze bat erabilgarri dago\n7. eguneratze-paketeko funtzioen hobekuntzez eta konponketez gain, Microsoft Dynamics CRM 4.0 Laguntzaren aparteko eguneratze bat dago erabilgarri onartutako hizkuntza guztietan. Informazio gehiagorako eta instalazio-instrukzioetarako, ikus Microsoft Knowledge Base-ko hurrengo artikulua:\nMicrosoft Dynamics CRM 2011 aplikazioaren 6. eguneratze-paketea (KB 2600640)\nMicrosoft-ek 6. eguneratze-paketea argitaratu du. Microsoft Dynamics CRM 2011 aplikaziorako probatutako eguneratze multzo metagarria da. Bertan, errendimendu-hobekuntzak batera aurkeztu dira, haiek aplikatzea erraza izan dadin.\nMicrosoft Dynamics CRM 2011 eguneratzea (KB 3179593)\nMicrosoft-ek Microsoft Dynamics CRM 2011 zerbitzuaren eguneratze bat argitaratu du. Microsoft Dynamics CRM 2011 zerbitzuaren 18. eguneratze-paketearen probatu egin den eguneratze multzo bat da. Bertan errendimendu-hobekuntzak erraztasunez inplementatzeko, guztiak pakete bakar batean bildu ditugu.\nMicrosoft Dynamics CRM 2016 hizkuntza-paketeak\nInstalatu Microsoft Dynamics CRM 2016en hizkuntza-pakete bat.\nMicrosoft Dynamics CRM 4.0 aplikazioaren 20. eguneratze-paketea (KB 2550098)\nMicrosoft-ek 20. eguneratze-paketea argitaratu du. Microsoft Dynamics CRM 4.0 aplikaziorako probatutako eguneratze-multzo metagarria da. Bertan, batera aurkeztutako performantzia-hobekuntzak aurki daitezke erraz aplikatu ahal izateko.\nMicrosoft Dynamics CRM 4.0 aplikazioaren 21. eguneratze-paketea (KB 2621054)\nMicrosoft-ek 21. eguneratze-paketea argitaratu du. Microsoft Dynamics CRM 4.0 aplikaziorako probatutako eguneratze-multzo metagarria da. Bertan, batera aurkeztutako performantzia-hobekuntzak aurki daitezke erraz aplikatu ahal izateko.


Ipar Amerikako biologoek txipak jarri dituzte atunetan espeziea kontserbatzeko | Consumer\nIpar Amerikako biologoek txipak jarri dituzte atunetan espeziea kontserbatzeko\nItsasoko tenperaturek elikatzeko eta ugaltzeko ohituretan nola eragiten duten jakin nahi dute\nAtun Tropikalaren Amerikarteko Batzordeko (IATTC) Estatu Batuetako itsas biologoen talde bat Panaman hegats horiko atuna kontserbatzeko proiektu bat gauzatzen ari da. Proiektu horretan, 16 txip txiki gatibu ezarriko dira. Itsasoko tenperaturek elikatzeko eta ugaltzeko ohituretan nola eragiten duten jakitea da helburua.\n“Oso gutxi dakigu arrainaren bizitzako lehen urteei buruz, eta horrek oso zaurgarria egiten du gehiegizko harrapaketekiko, oso jaki eskatua baita”, dio Kurt Schaefer ikertzaile-talde horretako kideak. Atuna munduan gehien kontsumitzen den arraina da, kontserban batez ere. 4.000 milioi dolar baino gehiago sortu ditu 2002an, IATTCren datuen arabera.\n“Munduko arrantza-bankuak presiopean daude”, dio Vernon Scholeyk, IATTCk Panaman dituen instalazioen zuzendariak (Las Achotinas deitzen zaie, eta Azuero penintsularen hegoaldeko muturrean daude, Panama erdialdean). “Gure ikerketetatik ateratako ezagutzekin, arrantza-industriari zenbat hegalabur harrapa dezakeen adierazi ahal izatea espero dugu, espeziea arriskuan jarri gabe”, gehitu du.\nHegats horia oraindik ez dago desagertzeko arriskuan, baina harrapaketak izugarri handitzen ari dira. 2002ko urtarriletik irailera bitartean, harrapaketa-kopuruak %35 egin zuen gora 1997arekiko, komisio horren arabera.\nHegal horiko banku egonkorrak mantentzeko, IATTCk urtero kuota orientagarria proposatzen die arrantzaleei, baina 2002an, ohiko kuota argitaratu ordez, guztiz debekatu zituen harrapaketak. “Kaliforniatik Txilera hegalaburra arrantzatzen ez dela egiaztatzeko ikuskatzaileen ontziak bidaltzen ditugu, ekialdera Hawaiira eta Polinesia frantsesera iritsi arte”, dio Robin Allen batzordeak.\nAtuna babesten saiatzeko, IATTCko kide diren gobernuek, besteak beste, Mexikok, Frantziak, Japoniak eta Estatu Batuek, Panamako Las Achotinas konplexua eraiki zuten, 1993tik hegats horia aztertzeaz arduratzen dena.\nGaur egun, mundu osoan, atun biziak ditu gatibualdian habitat kontrolatu batean, eta, gainera, atunak dituen laborategi bakarra da, egunean milioika arraba errutuz. “Gure esperimentuen bidez, ozeanoan arrabak bizirik irauteko moduan desberdintasun txikiak aurkitzen saiatzen gara”, dio Scholeyk. “Arrainetan ezarritako txipek emango diguten informazioarekin, ekoizpen-erritmoak eta kokapena ezagutu litezke”, erantsi du.\natunak biologoak txipak


Txinako gerriko erretraktileko hesia, soka-hesia, errotuluen fabrikatzaileak eta hornitzaileak - Best Metal International Co., Ltd.\nZilarrezko gerriko erretraktileko zutoina\nPlastikozko Katuen Begien Islatzailea\nBest Metal International Co, Ltd, 2003. urtean sortu zen. Segurtasun erretraktileko produktuetan oinarritzen da, hala nola gerriko erretraktileko hesia, soka hesiak, segurtasun gerrikoa, segurtasun zintak, errotulagailua, erakusteko produktuak, mundu osora saltzen dituzten produktuak, hala nola alemaniarrak. , Polonia, Erresuma Batua, Frantzia, Japonia, Korea ...\nAukeratutako 50 diseinu eta molde garatu baino gehiago ditugu. Gutxienez produktu berri bat kaleratzen dugu hilero merkatuko azken joerak asetzeko. Gure esperientzia aberatsarekin eta kontu handiko zerbitzuekin, nazioarteko erosle askorentzako hornitzaile fidagarri gisa aitortu gaituzte. Etxeko instalazioak erabiltzen ditugu zure OEM / ODM proiektuetan lan egiteko.\n"Metro bateko linea" nazioarteko "zibilizazio lerroa" eta "lerro morala" praktika da. 1990eko hamarkadan sartu zen gure herrialdean. Gerriko erretraktileko barrera, barandako eserlekua, kordoia eta baranda mugikorra ere deitzen zaio. "Metro bateko linea" asko erabiltzen da. Leku jendetsuetan erabilt...\nZergatik da hain erraz apurtzeko zure gerriko erretraktilen pilagarria? Oinarrizko arrazoia da profil baxuko baranda-eserleku honek nahikoa material eta kalitate irregularra dituela eta, ondorioz, bizitza-bizitza nabarmen laburtu dela. Unitatearen barruan bakarrik erabiltzen bada, oso erakargarria d...\nGure produktuen edo zerrenden prezioei buruzko kontsultak egiteko, hala nola, gerriko erretraktileko barrera, soka-barrera, errotuluaren titularra, mesedez, utzi zure posta elektronikoa eta 24 orduko epean harremanetan jarriko gara.


Herriz Herri - Makea (L) | 2021eko Maiatzaren 06a\nEtxe Handia gunean obrak egiten ari\nEtxe Handian artisau gunea\nLuhusotik Makeara buruz abiandena ohartua ditaike obra handibatzuk badirela. HerrikoEtxeak,Etxe Handia deitu gunean lurbatzuk saldu ditu eta ofizialeenpresak hor plantatuko dira.Horietan 6 artisau eta arkitektobat,orotara 50 bat lanpostuizanen dira. Udazkenerakoobrak bururatuak izanen dira.Bestalde Etxe Handia eraikinzaharrean, Ezti Etxea eta Carddendaria plantatuko dira.Holako berriek beti plazer egitendute, gure eskualdean ekonomiaosagarri onean delakomarka.\nGure Hitza | 2021/05/04\nLantegiburuen ordezkari diren Merkataleta Industria Ganbarak, DepartamendukoLaborantzaGanbarak eta Ofizialdegiak berenhaserrearen berri helarazi diote EuskalElkargoari. Ez dute onartzen garraio jasangarrienmuntatzeko zergaren gainera emendatuakizan ditezen eraikiak diren funtsengaineko zergak. Egia, lantegi andana bat,bereziki ostatu, jatetxe eta saltegi ttikiak, azkarkihunkiak direla hilabete zonbaitez hetsirikegoitera bortxatuak izanik. Oraino nekehandiagoan ezar ditzazke zerga emendatzegotor batek. Aurkitu behar litaike moldea,neketan direnek ez dezaten ukan delako zergagehigarria ordaintzerik.\nIzurriteari buru egiteko neurriek ez dituztehaatik saltegi guziak berdin jo, handi zonbaitlibroki idekiak baitziren, heietan Txinatik jinkutsu zikina barreiatzeko arriskurik ez balitzbezala. Moltsa handienek badukete berazzerga emendio baten jasaiteko ahala, orozgainetik konduan hartzen baldin bada, funtsengaineko zerga gehitzeak nahitez urtekoirabazien gaineko zerga apaltze zerbaitd...\nCovid-19 neurri berriak\nEuskal Elkargoaren 2021eko buxeta bozkatua\nIdoki, Ipar Euskal Herriko ekoizleen biltzar nagusia\nBizik bere biltzar nagusia egin du\n"Euskara Eskuz Esku" Euskaltzaindiaren tresna\nEHBai 12 kantonamenduetan hautagai\nItsas bazterretik : Rim Battal poetarekin bideo konferentzia\nKalakaño gertakaria berrabiatzen\nHeriotza mehatxuak Madrilen\nMilitarrak mintzo Frantzian\nIñaki Arakama libratua\nBigarren urtea Sanferminak gabe\nBi euskal kazetari hil dituzte Burkina Fason\n"Apaiz kartzela" dokumentala\nOraino bi hilabete?\nEtxetik urruntzen ahal\nEneko Bidegain arbasoen AEBra, Euskal Diaspora Ikasketak eta pandemia\nDenak kulturaren alde!\nHendaiako gaztetxearen arrangura saminak\nObrak Donibaneko elizan\nZubia berriz idekia\nZiburun, saltegiak laguntzeagatik\nOlinpiar Jokoak gogoan\nHerri Urrats ere hor!\nDuela 150 urte, Pariseko Komuna (9/12)\nPierre Dourisboure 1825-1890 misionest beskoiztar ospetsuaz\nBaga Biga Boga kantua\nEpelondoren xokoa : TXERTOA # 1\nBuhameak, historiarik gabeko jendeak?\nHaziak Mintzo :Ezpeletako Jondoni Extebe ikastetxea elurretan


Nere 54'garren ipuiña irakurri dutenak oroituko dira nola aingeru txiki bat jatxi zan Gabon gau batean Zerutik Lurrera, eta zer egin zuan.\nAingerutxo onek Zerura eldu zanean, barrura sartu baño len, azkenengo aldiz, begiratu bat egiñ zuan Lurreruntz, eta zeru izarratu ederrean zulo beltz bat ikusi zuan. Izar bat palta zan an. Berak artu zuana. Eta negarrez azi zan Juangoikoak egindako Izadia itxusitu zuala pentsaturik.\nAndre Maria igaro zan andik. (Andre Mariak ez du nai zeruan negarrik). Eta aingeruari galdetu zion negarraren zegaitia. Eta aingeruak esan zion, an, urruti artan, palta zan izarra, berak artu zuala, eta txabola txiro batera eraman, ume on bati zerbait ematearren, eta oraiñ ia zer egin zezakean.\nAma Birjiñak esan zion: —Ez negarrik orregaitik. Ara zenbat izar eder dauzkatan nere soñekoan; —eta bat arturik, eman zion aingerutxoari eskuetara, esanaz: —Zuaz ariñ-ariñ, eta len izarra kendu dezun lekuan. ipiñi oraiñ au, eta ariñ etorri atzera Zerura; ni emen egongo naiz atean.\nAingerutxoa Joan zan egazka eta Ama Birjiñak eman Zion izarra, lengoen ordez leku berean ipiñi zuan eta zeruratu zan.\nLurrean bizi ziranak, artzayak eta itxasgizonak batez ere ariñ ikusi zuten izar berria, besteak baño zuriagoa, ederragoa, eta argitsuagoa, ta azkena itzaltzen dalako «Goizeko Izarra» ipiñi zioten izena.\nBeste izarrak baño ederragoa, bai aldakizute zergaitik dan?\nAma Birjiñaren izarra dalako.


Sener, espazio-ontzien akoplamendu sistema baten lan egiten ari da NASA-rekin batera - SPRI\nSener, espazio-ontzien akoplamendu sistema baten lan egiten ari da NASA-rekin batera\nMekanismoak konexiko estruktural zurruna sortzen du tripulatutako bi nabeen arteko komunikazioa ahalbidetzeko\nEuskal ingeniaritza, Europako Agentzia Espazialak (EAE) hautatutako europar partzuergoko kide da\nSener euskal ingeniaritza-taldea, Nazioarteko Estazio Espazialean (ISS) espazio-ontzien akoplamendu sistema zurrun bat garatzean lan egiten ari da, Europako Agentzia Espazialak, hots, NASA-rekin mekanismo honen diseinuan kolaboratzen duen organismoak aukeratutako europar partzuergo industrialeko kide gisa.\nEnpresa bizkaitarrak, Espainia eta Poloniako dibisio aeroespazialen bitartez, Hard Docking System akoplamendu sistemaren garapenaren arduraduna da, proiektu osoaren parte hartzearen %30a baino gehiagorekin. Mekanismo honen funtzio nagusia, konexio estruktural zurruna eta presurizatua sortzea da, tripulatutako bi nabeen arteko komunikazioa ahalbidetzeko.\nHard Docking System sistema IBDM (International Berthing and Docking Mechanism) ibilgailu espazialen arteko atrakatze eta akoplamendu mekanismo internazionaleko zati bat da, eta ibilgailu espazial txikien eta tamaina handikoen mihiztadura, pasiboa zein aktiboa, ahalbidetzen du.\nSener-ek komunikatu baten bitartez azaltzen duen bezala, Europako Agentzia Espaziala egun, mekanismo hau garatzen ari da NASArekin lankidetzan, beti ere, eta espazio-anezkaren zerbitzua kendu ostean, Nazioarteko Espazio Estazioa bisitatzen duten ibilgailu espazialentzat atrakatze metodo moderno bat diseinatze aldera.\nBerriki, Sener-ek parte hartzen duen eta Belgikako QinetiQ Space enpresa buru duen europar partzuergo industrialak akordioa sinatu du Ipar Amerikako Sierra Nevada Corporation enpresarekin, bere Dream Chaser ibilgailu espaziala, Nazioarteko Europar Estazioarekin akoplatzeko sistema IBDM erabil dezan.


Zabalik da Buruntzaldeko zortzi euskaltegietan matrikulatzeko epea - Eskualdea - Aiurri.eus\nZabalik da Buruntzaldeko zortzi euskaltegietan matrikulatzeko epea\nXabier Lasa 2019-09-06 14:25\nBuruntzaldeko sei udalerrietako ordezkari politikoak eta teknikariek eta horietan zabalik diren zortzi euskaltegietako ordezkariek matrikulazio kanpaina aurkeztu dute Andoainen eguardian. Ia-ia doakoa eta kasu batzuetan erabat doakoa izan daiteke euskara ikastea Buruntzaldean.\nAndoain, Astigarraga, Hernani, Lasarte-Oria, Urnieta eta Usurbilgo Udalek aurten ere elkarren eskutik deia egin diete herritarrei, euskara ikasi edo hobetzeko helburuarekin euskaltegietan izena eman dezaten. Azaldu dutenez, “iraila da matrikulatzeko momentua, eta euskaltegietako ateak zabalik daude, bai matrikula egiteko, baita ere, noski, informazioa emateko. Euskara ikasteko aukera asko dago Buruntzaldeko sei herrietan, Andoain, Astigarraga, Hernani, Lasarte-Oria, Urnieta eta Usurbilen. Hauxe da momentua eta aukera paregabea pausoa emateko: euskararik ez dakienak ikasteko eta euskaraz zerbait dakienak hobetzeko”.\nManuel Larramendi euskaltzalearen omenezko bustoaren aurrean elkartu dira guztiak ere, eta haren esanak eta pentsamendua hartu dute gogoan. “Ezaguna da Manuel Larramendik euskarari buruz (euskararen gramatikari buruz, zehatzago esanda) idatzi zuen leloa: “ezina, ekinez egina”. Inondik ere ez da “ezinezkoa” euskara ikastea; alderantziz, pixka bat saiatuz eta “ekinez”, beste edozein hizkuntza bezala ikas liteke. Oso modu errazean: ikasiz erabili, eta erabiliz ikasi. Horretarako laguntza eta babes handia da, oso garrantzitsua, euskaltegietan eskuratzen dena. Euskara ikasteko eta euskaraz aritzeko aukera ematen baitute euskaltegiek.”.\nZortzi euskaltegietan eskaintza zabala dela zehaztu dute. “Guztietan dago astelehenetik ostirala bitarteko eskaintza, goizetan, eguerdietan eta arratsalde-iluntzeetan banatuta. Maila guztietako ikastaroak daude: A1, A2, B1, B2 C1 eta C2. Euskaltegira bertara joaterik ez duenak ere badu aukera autoikaskuntza sistemaz baliatzeko. Herri batean ez bada bestean aurkitu daitezke norberaren premia eta ordutegietara egokitutako aukera ezberdinak. Euskaltegi guztiak daude HABEk homologatuak, eta profesional trebatuak dira klaseak ematen dituztenak”.\nEuskara Buruntzaldean ikastea ez dela batere garestia adierazi dute, merkea baizik. “Sei herrien artean badira ezberdintasun txiki batzuk, baina sei kasuetan ia-ia doakoa da, eta kasu batzuetan guztiz doakoa euskara ikastea, baldintza batzuk betez. Sei udalek ematen dituzte dirulaguntzak, eta baldintzak oso antzekoak dira. Herri guztietan nahitaezkoa da bermatzea klaseetarako gutxieneko asistentzia mailaren bat (% 80 - % 85); dirulaguntzen kopurua herriz herri aldatu egiten da, eta matrikularen % 70etik % 100era bitarteko laguntzak ematen dituzte Udalek. Udalek emandako dirulaguntza hauez gain, HABEk ere dirulaguntzak ematen ditu. Horregatik, bada, ez da garestia, merkea baizik, kasu askotan doakoa izateraino, euskara ikasteko euskaltegian matrikulatuta aritzea Buruntzaldean”.\nEuskaltegietan egin behar da matrikula. Interneten ere eskura liteke euskaltegiei eta euskara ikastaroei buruzko informazioa, bai udal bakoitzaren web gunean, eta baita ere ondorengo esteka honetan: www.buruntzaldea.eus.


Mintzalagunen ikasturte akabaileko saioa Lesakan\nUrte akabailako saioa Bortzirietan eginen da aurten, ekainaren 16an, eta bertze aunitzetan bezala, Iruñerriko eta Hondarribiko mintzalagunak ere etorriko dira bertakoekin batean.\n11:00etan egina da hitzordua Lesakan, autobusa hartu eta Agiña kaskora goitzeko. Harat ailegatuta, bisita gidatua eginen dute Agiña bera eta Domiko ezagutzeko, baita bertze txoko interesgarri batzuk ere.\n13:30ak aldera, bisita bukatzean, autobusa hartuko dute berriz, Etxalarrera joateko, Herriko Ostatuan bazkaltzera.\nParte hartzaileen joan-etorriak errazteko, garraio zerbitzua eskainiko da, 10 eurotan. Hain zuzen, autobusa 9:45ean abiatuko da Iruñetik eta geldialdiak eginen ditu Oronoz-Mugairen (10:30ean) zein Donezteben (10:40an).\nIzena emateko 610 92 06 73 zenbakira deitu beharko da edo solaslaguna@topagunea.eus helbidera idatzi. Nahi duenak ondoko loturan ere ematen ahal du izena, zuzenean: https://labur.eus/EK9un\nAntolatzaileek oroitarazi nahi dute saio hauek irekiak direla eta interesa duen edozein animatzen ahal dela parte hartzera. Baldintza bakarra euskaraz komunikatzea da.\neuskara Mintzalagunak txangoa


Bihurtu enbaxadore - Atyla ship Foundation\nBizitzeko gaitasunak gure gizartearentzat erabakigarriak direla uste duzu?\nBizitza trebetasunen enbaxadoreak\nBihurtu gure ongintzako enbaxadore eta bat egin gure misioarekin adimen emozionala, pentsamendu kritikoa, talde lana eta ausardia bezalako gaitasunak sustatzeko.\nZabaldu gure mezua* munduan zehar:\nSare sozialetan egin dezakezu, hitzaldiak eman, komunikabideekin hitz egin, edukiak sortu, laguntza eta dohaintzak bilatzen...\n*Enbaxadore gisa gure eginkizuna sustatuko duzu, ez zertan Atyla Fundazioa, hala nola. Emango ditugun materialen zati batek ez du Atylari aipamenik sartzen.\nGaur has zaitezke\nHona hemen gure eginkizuna laguntzeko orain egin ditzakezun gauzen ideia batzuk:\nHasi bizitzako trebetasunei buruzko elkarrizketa: Aukeratu horietako bat sustatzen ditugun gaitasunak eta galdetu norbaiti, adibidez: "Zein ona iruditzen zaizu horretan?", "Zein garrantzitsua iruditzen zaizu zure bizitzan?" edo "Zein garrantzitsua iruditzen zaizu munduarentzat?"\nIdatzi sare sozialetan: Bizitzeko trebetasunei buruz izan daiteke, Atyla erakunde gisa, gure bidaiei buruz... inspiratzen zaituena. Nahi baduzu, #AtylaShip erabil dezakezu eta etiketatu @Atyla_ship-rekin. Hemen gure estekak Insta, Facebook, Twitter eta YouTube.\nEskegi kartel bat ikusgai dagoen leku batean: Begiratu kartelak karpeta hau, etxean edo inprimategi batean inprima ditzakezu (gehienezko tamaina DinA3) eta jende askok ikusiko dituela uste duzun tokian zintzilikatu. Denda, taberna, jatetxeetan lagunak badituzu edo badituzu, bertan zintzilikatu ditzakezu.\nEgin diru bilketa bat: Modurik errazena da dirua biltzeko mezu bat Facebooken (gu bezalako erakunde ongintzarako funtsak biltzeko aukera ematen du). Jar zaitez harremanetan benetako ongintzazko ekitaldi bat antolatu nahi baduzu: tailerra, kontzertua, korrika...\nEgin eskaera hemen enbaxadore izateko:\nBela/entrenamendu esperientziarik al duzu?\nEskatu tripulazioko kide iraunkor izateko\nGure misioa, ikuspegia eta gure balioak\nGure Beka Funtsa\nZorte gutxiko jendea ere gure bidaietan bat egiteko


Ekaina 12 13 by berrizhnp - issuu\nEuskara ahora BERRIZ BH 2012-2013 ikasturtea\nEKAINA LIBURUAREN EGUNA.\nApirilaren 23an liburuaren eguna ospatu genuen,bigarren mailakoek lehen mailakoen liburuen grabazioak entzun zituzten eta ondoren institutuko azokara joan ginen klasez klase. Liburutegian , binaka jarri eta bertan zeuden liburuetatik bat aukeratu behar izan genuen. 3. eta 4. mailakoak hirugarren saioan Amurizarengana joan ziren eta jolastoki ostean 1. eta 2.maialakoak .\nBertsolaritza. Urtero bezala, bertsolaritza taldetxo bat sortu da institutoan. Honen buru, Miren Amuriza bertsolaria dugu eta polito aritzen dira bertsotan. Aurtengo urtean, sari ugari eskuratu dituzte gaztetxoek. Saio hauek barikuero izaten dira, institutoko areto nagusian, ordu bateko iraupenarekin, Hau da: ordu bat erdietatik ordu bi terdietara. Gustura aritzen dira lanean jo ta ke, segi horrela!\nGAZTEZULOKO IRABAZLEA. Martxoan egindako gaztezulo lehiaketan, Gaizka Serrano izan zen irabazlea, galdera guztiak ondo erantzun zituelako eta saria argazkian ikusten den gatibuko kamiseta izan zen.\nIKASLEEN LANAK GIZA ESKUBIDEAK HIP-HOP ERRITMOAN Eskubideak ditut Elkar laztantzeko, Lagunekin kalera Lasai irtetzeko. Aizu laguntxo Entzun ahal diguzu? Gure ideia berria Zabaldu behar duzu. Ingurukoak zaindu, Bizi berria landatu Gure ondorengoei Hau irakasten saiatu.\nAlternatiba argazkiak Maiatzaren 14an, goizeko 8:30etan, argazkiak ateratzera joan ginen. Lehenengo kanposantura joan ginen loreei eta paisaiari argazkiak ateratzera. Gero, bide batetik, presara joan gara.Hor hamabost minutu inguru egon ostean Mikeldiko bidetik joan gara argazkiak ateratzen. Talde bakoitzak 40 argazki inguru atera ditugu eskolara etorri aurretik.\nIune Ruiz & Irati Eizaguirre\nHeldu da gure batzordeari agur esateko ordua. Aurten gauza praktikoetan zentratu gara: aldizkarian, esaterako.Euskara Batzordea martxan ibili da urtean zehar , eta hainbat aldizkari atera ditugu ikasleek egindako gauzekin.\nZUMAIA Maiatzaren 29an,asteazkenean,2.mailako ikasleak Zumaiara joan ziren . Zumaiako flysch-a ikusi zuten,baina eguraldia nahiko txarra izan zen.Ibilalditxo bat egin ostean,hamaiketakoa jan eta museo bat bisitatu zuten.Horren ostean,ordu beteko denbora librea izan zuten. Batzuk hondartzara joan ziren,beste batzuk portua bisitatu zuten eta beste batzuk aldiz,Zumaia gehixeago ezagutzera joan ziren.\nTxaber Altube eta Ekialdeko taldea irabazle Bizkaiko Eskolartekoan\nTxaber Altube abadiñarra eta Ekialdeko taldea suertatu dira irabazle Bizkaiko Eskolartean, helduen eta gaztetxoen mailan, hurrenez hurren. Asteazkenean jokatu zen finala El Carmen aretoan. Saio bizia izan zen. Euskal Herriko finalerako, helduetan, Txaber Altube eta Ander Gerrikaetxeberria sailkatu ziren. Umetan, Ekialdeko taldea: Beñat Bilbao, Antxon Uriguen, Iruri Altzerreka eta Bittor Altube. Finala, Orion izango da, ekainaren 22an, egun osoko jardunaldian. Umeak taldeka aritu ziren. Helduak banaka Helduak aurten ere banaka aritu dira bertsotan. Zortzi bertsolari aritu dira oholtzan: Lurdes Ondaro, Txaber Altube, Leire Amenabar, Asier Galarza, Koldo Gezuraga, Ane Alegria, Ander Gerrikaetxebarria eta Aitor Bizkarra. Buruz burukoak, Ander Gerrikaetxeberria eta Txaber Altube pasa dira eta Altubek irabazi du\nBADAKIZU ZER DEN EUSKERA? Euskara, Euskal Herriko hizkuntza da. Hizkuntza ergatiboa eta isolatua da. Euskaraz mintzo direnei euskaldun deritze. Gaur egun, Euskal Herrian bertan ere gutxitua dago, lurralde honetan berriagoak diren gaztelania eta frantsesa nagusitu baitira. Euskararen sustrairik zaharrenak Akitania osoan eta Bizkaiko golkotik Andorraraino bitarteko Pirinioen bi aldeetan agertu dira, eta Erdi Aroan behintzat Errioxan eta Burgosko ipar-ekialdean ere hitz egin zela dokumentatuta dago.\nESKOLAKO ARTELANAK Kurtso hasieran hainbat artelan ipini dira pasiloetan hauek apaintzeko. Anaren, plastikako andereñoaren, proposamena izan zen. Gure ustez, “oso politak” dira eta eskolaren dotoretasuna handitzen dute eta gure kultura maila igotzeko ere balioko dute. Hau adibidez, Wassily Kandinskyk egin zuen.\nAGENDA LEHIAKETA Aurtengo lehiaketan lehen saria banatu gabe geratu zen arren, hemen, argazkietan agertzen dira saridun berriak: 2. saria, Jon Gisasola eta Gaizka Rodríguezentzat izan zen, eta sari berezia, Jinqiang Zengek eraman zuen.\nEkaina 12 13


‘Atera’ izeneko diskoa aurkeztu du Zea Mays taldeak – KULTUR SHAREA\nAtera diskoa plataforma digitaletan entzungai dago jada. Formatu fisikoan (CD-an eta biniloan) berriz, Durangoko Azokarako jarriko dute salgai eta hortik aurrera dendetan ere eskuratu ahal izango da.\nZea Mays talde bilbotarraren hamargarren lana dugu Atera, bederatzigarrena estudio batean grabatuta.\nHamaika kantuz osatuta, aurrekoekin konparatuta disko gogorragoa da Atera. Aldaketa nagusia sintetizadorearen erabileran dagoela aipatu dute. Gitarra gehiago sartu dituzte, zarata gehiago…\nGorka Urbizuk idatzi dio hitzaurrea diskoari. Aiora Renteria abeslariak aitortu duenez, “pribilegio” bat izan da Berri Txarrakeko abeslariak hitzaurrea idaztea, “horrelako musikari batek zure musika horrela deskribatzea pasada bat da. Segurtasuna ematen dizu”.\nDisko berriaren produkziorako Carles Campi Campon produktorearen laguntza izan du Zea Maysek, ekoizleak Vetusta Morla, Natalia Lafourcade edota Jorge Drexler-ekin lan egin du, besteak beste, eta hainbat Grammy sari irabazi ditu. Nahasketa berriz, Hector Castillok (Bowie, Björk, Rufus Wainwright, etab…) egin du New York- en. Diskoa Andoaingo Garate estudioan grabatu dute. Aurretik baina, laukoak maketa bat grabatu zuen Jose Lastra teknikariarekin batera Tio Pete estudioetan.\nLaukotea kontzertuak ematen hasi da jada: bihar, esaterako, Logroñon izango dira, hilaren 22an Bartzelonako EH Sona jaialdian eta abenduaren 11n Bilboko Kafe Antzokian. Datorren urteari begira, Iruñean, Gasteizen, edota Azpeitian, besteak beste, dituzte hitzorduak.\nZea Maysek Kea izeneko aurrerapen kantuaren bideoklipa plazaratu zuen diskoa kaleratu aurretik.\nTags: Atera, Zea Mays\n[BIDEOA] Dantza bertikalak ardatz, ‘Harria Herria’ film laburra sortu du Dimegaz Kultur Elkarteak\n[BIDEOA] ‘Kafe Antzokian’ disko berria aurkeztu du Ruper Ordorikak